title: Battlefield 2142

text: Battlefield 2142 on Digital Illusions CE:n kehittämä ja Electronic Artsin lokakuussa 2006 julkaisema "Battlefield"-pelisarjaan kuuluva ensimmäisen persoonan ammuntapeli.


title: Battlefield 2142

text: Helmikuussa 2006 eräässä haastattelussa DICE:n vanhempi tuottaja Dan Blackstone vihjaili seuraavan "Battlefield"-pelin sisällöstä laskutoimituksella, jonka tuloksena oli luku 2142. Maaliskuussa 2006 PC Gamer -lehdessä julkaistiin artikkeli pelistä ja pelin uusi traileri levisi internetissä. DICE/EA varmisti trailerin aitouden virallisella tiedotteella 21. maaliskuuta 2006.


title: Battlefield 2142

text: Pelin virallinen verkkopelaaminen loppui 30. kesäkuuta 2014.


title: Battlefield 2142

text: "Battlefield 2142":ssa on tarjolla neljä uutta aselajia, joiden EU- ja PAC-versiot eroavat hieman toisistaan.


title: Battlefield 2142

text: Jalkaväen varusteissa on sekä raskaita tuliaseita että uusinta lääkintätekniikkaa, joten sotilaat voivat kylvää vahinkoa ympärilleen ja paikata tovereidensa vammat. Pioneerin varusteet keskittyvät laitteisiin: panssarintorjunta- ja ilmatorjunta-aseet, panssarintorjuntamiinat sekä ajoneuvojen korjauspakkaus. Tiedustelijan varustepakkaus sisältää räjähdepakkaukset, henkilömiinat ja tarkkuuskiväärin - kaikki pakattuna uusimpaan naamiointitekniikkaan. Tukijoukot huolehtivat muiden sotilaiden ammusten ja lisätarvikkeiden saannista, havaitsee vastapuolen naamioidut tiedustelijat sekä tukee taistelua raskaalla konekiväärillä, EMP-kranaateilla sekä suojakilvin.


title: Battlefield 2142

text: Sotilaiden varusteita voi muokata väliaikaisesti kenttätehosteilla sekä pysyvästi arvonnousun myötä, mikä lisää vaihtuvuutta jokaisen sotilaan peruspakkaukseen.


title: Battlefield 2142

text:
21. kesäkuuta 2007 "Battlefield 2":lle julkaistiin kenttä nimeltä Highway Tampa, jonka EA ilmoitti julkaisevansa myös "Battlefield 2142":lle ilmaisena. Ajoneuvopohjainen kartta on pelattava titaanikenttänä ja uudessa pelimoodissa nimeltä Double Assault Lines.
25. kesäkuuta 2007 "Battlefield 2142":lle julkaistiin virallinen beta patch 1.40, joka Highway Tampan kokeilua varten.


title: Battlefield 2142

text: Pelin demon voi ladata ilmaiseksi EA:n sivuilta. Demo sisältää yhden kartan ja kaksi pelimuotoa. Demon verkkopelaaminen loppui 11. elokuuta 2011.


title: Battlefield 2142

text:
Vuonna 2142 Maa on paniikin vallassa, sillä alkava jääkausi peittää alleen asuin- ja viljelysalueita. Jääpeitteen levitessä syntyy kiistaa vähenevistä luonnonvaroista. Kaksi sotilaallista supervaltaa, Euroopan Unioni (EU) ja Pan-Aasian koalitio (Pan Asian Coalition-PAC) taistelevat keskenään viimeisistä elinkelpoisista asuinalueista Euroopassa ja Afrikassa.
Windows XP. 1,7 GHz Intel Pentium 4 tai vastaava. 512 Mt RAM. 2,3 Gt kiintolevytilaa. 8xDVD-asema. 128 Mt Pixel Shader 2.0 grafiikkakortti. Direct X 9.0c ja siihen yhteensopiva äänikortti. Internet -yhteys min. 128 kbps. Näppäimistö, hiiri.


title: Battlefield 2142

text: Yksinpeli tai verkossa 64 pelaajalle; vaatii Internet -yhteyden.


title: Battlefield 2142

text: "Battlefield 2142":n ensimmäinen ja ainoa minilisälevy Northern Strike tuo peliin kolme uutta Keski-Euroopan karttaa, kymmenen uutta avausta, uusia palkintoja ja Assault Lines -pelimoodin. Niiden lisäksi lisälevykenttiin saa käyttöön kaksi uutta ajoneuvoa: itseäänkorjaava A3 Goliath, jota EU:n joukot käyttävät hyökätessään PAC:n tukikohtiin sekä PAC:n nopea ja tehokas kiituri Hachimoto.


title: Battlefield 2142

text: Northern Strike -minilisälevyn asennuskoodi on ostettavissa netin kautta luottokortilla tai useimmista pelikaupoista. Koodin avulla pelaaja voi ladata tuotteen pelikoneelleen Internetistä.


title: Battlefield 2142

text: Northern Strike lisäosa tulee päivityksen 1.51 mukana ilmaiseksi.


title: Nurmijärven yhteiskoulu

text: Nurmijärven yhteiskoulu (NYK) on yläkoulusta ja lukiosta koostuva koulu (luokka-asteet 7–12) Uudellamaalla Nurmijärven kunnan kirkonkylässä. Yläasteella ja lukiossa opiskelee yhteensä yli kahdeksansataa oppilasta. Koulun rehtori on Mikko Jordman.


title: Nurmijärven yhteiskoulu

text: Nurmijärven yhteiskoulu on perustettu vuonna 1929. NYK toimi yksityisenä kouluna kunnan koulujärjestelmässä vuosina 1929–2002. 1. elokuuta 2002 lähtien koulu siirtyi osaksi kunnan koululaitosta.


title: Nurmijärven yhteiskoulu

text: Koulussa painotetaan tietotekniikan opetusta.


title: Timo Kulmakko

text: Timo Kulmakko, joka aikaisemmin esiintyi taiteilijanimellä Timo Taikuri, on suomalainen taikuri. Erityisesti hänet tunnetaan ns. "close up" -tempuistaan. Hän on esiintynyt lukuisissa televisio-ohjelmissa, muun muassa Pikku Kakkosessa, jossa hän 1980- ja 1990-luvuilla käytti lapsille suunnatuissa esityksissään taikasanaa ""Ananasakäämä"". Kyseinen taikasana on lainattu Pekka ja Pätkä -elokuvista.


title: Timo Kulmakko

text: Kulmakko valittiin Vuoden taikuriksi vuosina 1998 ja 2005. Vuonna 2013 Kulmakko taas kiertää Sirkus Finlandian seitsenkuukautisella kiertueella seremoniamestarina.


title: Antiteismi

text: Antiteismi (muinaiskreikan sanoista "anti", vastaan ja "theismos", jumala) tarkoittaa jumaluskon eli teismin vastustamista.


title: Lyhenne

text: Lyhenne (lyhenne lyh.) on tilan tai kirjoitusvaivan säästämiseksi käytetty lyhyempi versio jostakin sanasta tai usean sanan kokonaisuudesta. Yleensä lyhentäminen on nimenomaan kirjoitusasuun liittyvä ilmiö ja lyhennetyt sanat oletetaan lausuttavan lyhentämättöminä. Ääntämyksellisesti poikkeavia lyhennetyyppejä ovat kuitenkin kirjainlyhenteet sekä lyhennesanat eli akronyymit.


title: Lyhenne

text: Lyhenne voidaan muodostaa katkaisemalla sana (yleensä konsonantin ja vokaalin välistä) tai pudottamalla kirjaimia sanan sisältä. Lyhentäminen ei kuitenkaan ole mielekästä, jollei lyhennettävä ilmaus typisty vähintään puoleen alkuperäisestä. Lyhenteiden haittapuolena on, että liiallisesti tai huolimattomasti käytettyinä ne voivat heikentää tekstin ymmärrettävyyttä ja sujuvuutta: lukija voi joutua pohtimaan ja erikseen jäljittämäänkin oudon lyhenteen merkitystä, tai kirjoittajalta voi jäädä huomaamatta, että sama lyhenne voi viitata eri asioihin.


title: Lyhenne

text: Arkikielessä lyhenteiksi usein kutsutaan myös jonkin kansainvälisen järjestelmän mukaisia tunnuksia, jotka on alun perin kenties muodostettu lyhentämällä, mutta jotka eivät enää varsinaisesti kytkeydy minkään yksittäisen kielen sanoihin tai lyhentämiskäytäntöihin. Tällaisia ovat muun muassa kansainvälisen yksikköjärjestelmän mukaiset mittayksiköiden tunnukset, kuten s (’sekunti’), cm (’senttimetri’), °C (’celsiusaste’) ja Ω (’ohmi’).


title: Lyhenne

text: Lyhenteiden kolme perustyyppiä ovat katkaisulyhenteet, sisälyhenteet, ja poimintalyhenteet. Lyhenteisiin voidaan rinnastaa myös eräät erikoismerkit.


title: Lyhenne

text: Katkaisulyhenteestä eli loppulyhenteestä katkaistaan sanan loppuosa. Tyypillisesti katkaisulyhenne päättyy konsonanttiin, joka aloittaisi sanan ensimmäisen, toisen tai kolmannen tavun: s. (’sivu, sivulla; sana; substantiivi; syntynyt’), ins. (’insinööri’), apul. (’apulainen’). Katkaisulyhenne voi päättyä myös vokaaliin, mutta yleensä vain, jos se on sanan ensimmäinen kirjain: a. (’adjektiivi’; tavallisemmin kuitenkin: adj.).


title: Lyhenne

text: Lyhenteen katkeaminen osoitetaan tavallisesti pisteellä, joka auttaa lukijaa hahmottamaan, että kyseessä on nimenomaan lyhenne (lyhennepisteet voidaan tosin jättää pois erityiseen tiiviyteen pyrkivissä teksteissä, kuten sanakirjoissa). Yleisesti pisteettömiä ovat mitta- ja rahayksiköiden lyhenteet tai tunnukset, joita käytetään numeroin kirjoitettujen lukuarvojen yhteydessä: 10 m (’kymmenen metriä’), 10 kr (’kymmenen kruunua’), 10 v (’kymmenen vuotta’); kuitenkin pisteellisenä, jos lyhenne esiintyy muuten kuin mittayksikkönä: 10-v. (’kymmenvuotias’), v. (’vuosi , vuonna ’). Mittayksikön lyhenne tai tunnus erotetaan numerosta sanavälillä, joka tietokoneella kirjoitetaan mieluiten sitovana välilyöntinä.


title: Lyhenne

text: Poikkeuksellisesti pisteettömiä ja vokaaliloppuisia ovat viikonpäivien lyhenteet, joita kuitenkin suositellaan käytettäväksi lähinnä luettelomaisissa yhteyksissä: ma, ti, ke, to, pe, la, su.


title: Lyhenne

text: Sisälyhenteeseen kirjoitetaan sanan alku ja loppu, mutta sisältä jätetään kirjaimia pois: klo (’kello’), krs (’kerros’), Hki (’Helsinki’). Vanhahtavan käytännön mukaan saatetaan puuttuva osa joskus osoittaa kaksoispisteellä: n:o (’numero’; kuitenkin nykyään tavallisesti ilman kaksoispistettä: nro). Sisälyhenteen loppuun ei lisätä pistettä (jollei se päätä virkettä).


title: Lyhenne

text: Poimintalyhenteeseen poimitaan yleensä sanan alkukirjain ja vähintään yksi kirjain sanan sisältä: ks. (’katso’), vrt. (’vertaa’), mrd. (’miljardi)’. Poimintalyhenteitä voidaan kutsua myös sisä-loppulyhenteiksi, koska kirjaimia jätetään pois sekä sanan sisältä että lopusta. Kuten katkaisulyhenteissäkin, sanan loppuosan puuttuminen osoitetaan tavallisesti pisteellä, paitsi jos kyseessä on mittayksikkö: 10 ltk (’kymmenen laatikkoa’), 10 kpl (’kymmenen kappaletta’); kuitenkin pisteellisenä, jos lyhenne esiintyy muuten kuin mittayksikkönä: kpl. 10 (’kappale kymmenen’ puhuttaessa tekstin tai oppikirjan jaksosta).


title: Lyhenne

text: Mitta- ja rahayksiköiden lyhenteiden kaltaisia ovat myös eräät erikoismerkit, joita käytetään numeroin kirjoitettujen lukuarvojen yhteydessä: 10 % (’kymmenen prosenttia’), 10 € (’kymmenen euroa’), 10 $ (’kymmenen dollaria’). Mittayksikkötunnusten ja -lyhenteiden tavoin tällainen lyhenteenomainen erikoismerkki kirjoitetaan suomessa numeron perään ja erotetaan siitä sanavälillä, joka tietokoneella kirjoitetaan mieluiten sitovana välilyöntinä. Erikoismerkkiin ei lisätä lyhennepistettä.


title: Lyhenne

text: Eräät tunnuksiksi määritellyt erikoismerkit kirjoitetaan poikkeuksellisesti kiinni numeroon: 10° (’kymmenen kulma-astetta’), 10′ (’kymmenen kulmaminuuttia; jalkaa’), 10″ (’kymmenen kulmasekuntia; tuumaa’). Erikseen on kuitenkin huomattava, että lämpötilaa ilmaistaessa asteen merkki on kiinteä osa celsiusasteen tunnusta, joka kokonaisuutena erotetaan numerosta sanavälillä: 10 °C.


title: Lyhenne

text: Pykälän merkki voi esiintyä numeron edessä tai jäljessä: § 10 (’pykälä kymmenen’) tai 10. § (’kymmenes pykälä’; tosin lakikielessä järjestysluvun piste jää yleensä pois: 10 §).


title: Lyhenne

text: Yhdyssanojen ja sanaliittojen lyhenteet ovat muunnelmia yksittäisten sanojen lyhennetyypeistä. Suoraviivaisimmin yhdyssana voidaan lyhentää katkaisemalla sen perusosa: nimim. (’nimimerkki’), yliopp. (’ylioppilas’). Yhdyssanan osana esiintyvä sisälyhenne voidaan liittää muuhun osaan suoraan tai joskus selvyyden vuoksi yhdysviivalla: sivunro tai sivu-nro (’sivunumero’), tstotarvikkeet tai tsto-tarvikkeet (’toimistotarvikkeet’).


title: Lyhenne

text: Erikoismerkkejä ei yleensä käytetä yhdyssanojen osina: ei siis kirjoiteta "vero-%" eikä "%-yksikkö" vaan lyhentämättä veroprosentti ja prosenttiyksikkö.


title: Lyhenne

text: Lyhenteet voivat liittyä myös toisiin lyhenteisiin esimerkiksi siten, että yhdyssanan perusosana on katkaisulyhenne ja määriteosana sisälyhenne: tstosiht. (’toimistosihteeri’). Jos sekä määriteosana että perusosana on katkaisulyhenne, kumpikin osa päättyy lyhennepisteeseen: toim.joht. (’toimitusjohtaja’). Jos lyhenneyhdistelmän osat ovat keskenään rinnasteisia, ne lisäksi liitetään toisiinsa yhdysviivalla: suom.-ruots. (’suomalais-ruotsalainen’). Käytännössä yhdysviivan käyttö tosin horjuu: joskus viiva saatetaan jättää pois rinnasteisten osien välistä, mutta joskus sitä saatetaan käyttää silloinkin, kun osat eivät ole rinnasteisia.


title: Lyhenne

text: Toisiinsa kytkeytyviä lyhenteitä ei yleensä eroteta sanavälillä, jollei kyse ole oppiarvon lyhenteestä, joka on muodostettu sanaliitosta: fil. tri (’filosofian tohtori’), kasvatust. kand. (’kasvatustieteen kandidaatti’). Aina sanavälillä sen sijaan erotetaan sellaiset lyhenteet, jotka ovat peräkkäin mutta eivät kiinteästi kytkeydy toisiinsa: 10 milj. km (’kymmenen miljoonaa kilometriä’; tässä milj. on lukuarvon lyhenne ja km puolestaan mittayksikön tunnus).


title: Lyhenne

text: Usein yhdyssanoja kuitenkin lyhennetään voimakkaammin, niin että lyhenteeseen otetaan vain kunkin osan alkukirjain. Tällöin voidaan puhua koostelyhenteestä. Se vertautuu poimintalyhenteeseen, joten lyhennepiste merkitään ainoastaan lyhenteen loppuun: pj. (’puheenjohtaja’), alv. (’arvonlisävero’). Toisinaan koostelyhenteeseen voidaan alkukirjainten lisäksi sisällyttää muitakin kirjaimia: pvm. (’päivämäärä’). Kuten yksittäisiäkin sanoja lyhennettäessä, mittayksiköiden lyhenteet ja tunnukset ovat pisteettömiä: 10 km (’kymmenen kilometriä’), 10 mpk (’kymmenen meripeninkulmaa’).


title: Lyhenne

text: Sanaliitoista voidaan muodostaa koostelyhenteitä samalla tavalla kuin yhdyssanoistakin lisäämällä lyhennepiste vain lyhenteen loppuun: ts. (’toisin sanoen’), jne. (’ja niin edelleen’). Vanhemman mallin mukaan piste on mahdollista kirjoittaa jokaisen kirjaimen perään, mutta näin tehdään nykyään vain poikkeustapauksissa: o.s. (’omaa sukua’); vrt. loppulyhenteeseen os. (’osoite; osasto’).


title: Lyhenne

text: Koostelyhenne voi joskus esiintyä laajemman yhdyssanan osana. Yhdyssanan perusosana esiintyvä koostelyhenne voidaan liittää määriteosaan joko yhdysviivalla tai suoraan, jos tämän ei koeta haittaavan luettavuutta: vara-pj. tai varapj. (’varapuheenjohtaja’). Jos koostelyhenne esiintyy yhdyssanan määriteosana, se voidaan liittää perusosaan yhdysviivalla ilman lyhennepistettä: yo-kokelas (’ylioppilaskokelas’), pj-kausi (’puheenjohtajuuskausi’) – tällöin koostelyhenne helposti hahmottuu kirjainlyhenteeksi, joka paitsi kirjoitetaan myös lausutaan lyhentyneenä.


title: Lyhenne

text: Kirjainlyhenne (myös alku- tai isokirjainlyhenne) eli initialismi on koostelyhenteen erityistapaus, joka muodostetaan yhdyssanan tai sanaliiton osien alkukirjaimista ja lausutaan kirjain kirjaimelta: HTML [hoo-tee-äm-äl] (engl. ’hypertext markup language’), STT [äs-tee-tee] (’Suomen Tietotoimisto’), USA [uu-es-aa] (engl. ’United States of America’). Lähtökohtaisesti kirjainlyhenteet kirjoitetaan yleensä kokonaan suuraakkosin ja ilman lyhennepisteitä.


title: Lyhenne

text: Koska mikä tahansa koostelyhenne on mahdollista lausua kirjaimittain tai lyhentämättömänä, kirjainlyhenteen ja muunlaisen koostelyhenteen erottelu on toisinaan tulkinnanvaraista. Rajaa liudentaa sekin, että jotkin hyvin arkisiksi koetut kirjainlyhenteet, kuten TV (’televisio’) tai ATK (’automaattinen tietojenkäsittely’), kirjoitetaan usein pienaakkosin mutta silti kirjainlyhenteen tavoin ilman lyhennepistettä.


title: Lyhenne

text: Erityisenä kirjainlyhennetyyppinä voidaan pitää henkilöiden nimikirjaimia, jotka saattavat esiintyä yksittäin tai usean kirjaimen ryhmänä: M. Meikäläinen, J. R. R. Tolkien. Tyypillisistä kirjainlyhenteistä ne poikkeavat siten, että kirjoitettaessa jokainen nimikirjain hahmottuu erilliseksi katkolyhenteeksi, joten kunkin perään kirjoitetaan lyhennepiste ja lisäksi ne erotetaan toisistaan välilyönnillä (mieluiten sitovalla). Usein sanavälit ja toisinaan lyhennepisteetkin tosin jätetään pois, ja tällöin nimikirjainkokonaisuus alkaa näyttää tavanomaiselta kirjainlyhenteeltä: UKK (’Urho Kaleva Kekkonen’).


title: Lyhenne

text: Kirjainlyhenteitä saatetaan kutsua myös akronyymeiksi, mutta oikeastaan akronyymi eli lyhennesana on pikemminkin kirjainlyhenteen muunnelma. Akronyymia ei äännetä kirjain kirjaimelta vaan tavallisen sanan tavoin, minkä vuoksi vakiintuneimpien akronyymien lyhennealkuperä saattaa hämärtyä ja unohtuakin. Akronyymeihin ei kirjoiteta lyhennepisteitä, ja suomen kielessä ne kirjoitetaan mieluiten pienaakkosin: laser ("engl." ’light amplification by stimulated emission of radiation’), Kela (’Kansaneläkelaitos’), Nato ("engl." ’North Atlantic Treaty Organization’).


title: Lamentations

text: Lamentations on ruotsalaisen metalliyhtye Opethin ensimmäinen live-DVD, joka julkaistiin vuoden 2004 alussa. DVD on nauhoitettu Shepherd's Bush Empiressa Englannissa pidetystä konsertista vuonna 2003.


title: Lamentations

text: Konsertin alkupuolisko sisältää kaikki yhtyeen "Damnation"-albumin kappaleet sekä ”Harvest”-kappaleen "Blackwater Park" -albumilta. Nämä ovat yhtyeen kevyemmästä ja melodisemmasta päästä. Konsertin loppupuolisko taasen koostuu raskaammista kappaleista "Blackwater Park" ja "Deliverance"-albumeilta.


title: Lamentations

text: Konsertti


title: Angarsk

text: Angarsk on kaupunki Irkutskin alueella, Siperian kaakkoisosassa, Venäjällä, Siperian radan varrella. Angarsk perustettiin vuonna 1948, kaupunki siitä tuli vuonna 1951. Vuoden 2010 väestönlaskennan mukaan kaupungissa asui 233 567 asukasta. Kaupungissa on öljynjalostus- ja kemianteollisuutta. Tärkeimpiä tuotteita ovat bensiini, diesel, muovi ja uraanifluoridi. Kaupungissa toimii valtion teknillinen korkeakoulu.


title: Angarsk

text: "Venäjän keisarikunnassa järjestettiin väestönlaskenta 1897 ja Neuvostoliitossa 1926, 1939, 1959, 1970, 1979 ja 1989 sekä Venäjän federaatiossa 2002, joten kaikki luvut eivät ole virallisen väestönlaskennan tuloksia."


title: FinnQueer

text: FinnQueer on suomalainen vuonna 2001 avattu vapaaehtoisvoimin ylläpidettävä verkkolehti. Sen vastaava toimittaja on pitkäaikainen tasavertaisuusaktivisti yhteiskuntatieteiden tohtori Olli Stålström. Lehden pääkieli on suomi, mutta joitain artikkeleita on myös ruotsiksi ja englanniksi.


title: FinnQueer

text: Lehden linjana on kirjoittaa historiallisista ja ajankohtaisista seksuaali- ja sukupuolivähemmistöjä koskettavista asioista ja lehdellä oli roolinsa esimerkiksi parisuhdelakiin liittyvässä julkisessa keskustelussa syksyllä 2001. Lehti myös kritisoi eheytysliikkeitä, psykoanalyysia ja seuraa tasavertaisuusliikkeiden asemaa eri maissa.


title: FinnQueer

text: Verkkolehden painotus on viime vuosina siirtynyt mielenterveysasioihin ja vapaasti ladattaviin verkkokirjoihin, sillä varsinaisena uutislähteenä samana vuonna FinnQueerin kanssa perustettu, bi- ja homomiehille kohdennettu verkkoportaali Ranneliike.net toimii paremmin.


title: FinnQueer

text: FinnQueerin kautta ladattaviin verkkokirjoihin kuuluvat muun muassa Eero Balkin suomennos Pontus Wiknerin "Psykologisia tunnustuksia" -tunnustuskirjasta sekä Martti Kaipiainen "Jotakin ehkä tietäisin..." -muistelmateos.


title: Kvanttigravitaatio

text: Kvanttigravitaatio eli kvanttipainovoima on teoria, jossa painovoima ja kvanttimekaniikka yhdistetään. Esimerkiksi nämä yhdistävä, ajan pois jättävä Wheeler–DeWitt-yhtälö, joka on funktionaalinen differentiaaliyhtälö, on kovin kiistelty. Siksi sanotaan, että toistaiseksi kukaan ei ole pystynyt tällaista teoriaa kehittämään. Monet uskovat sellaisen teorian selittävän kaikki luonnon ilmiöt. Albert Einstein yritti pitkään yhdistää kvanttiteoriaa ja suhteellisuusteoriaa, joka kuvaa painovoimankin. Monet muut luonnon voimat on onnistuttu yhdistämään erilaisilla teorioilla.


title: Kvanttigravitaatio

text: Jos kvanttigravitaatio muistuttaa tavallista kvanttikenttäteoriaa, gravitaation välittäjähiukkasena toimii gravitoni-niminen hiukkanen, jonka lepomassa on 0 ja spin 2. Myöskään gravitonin olemassaoloa ei ole voitu todistaa kokeellisesti.


title: Kvanttigravitaatio

text:
Tunnetuimpia yritelmiä gravitaation kvanttiteorian luomiseksi lienevät erilaiset säieteoriat.
Nämä teoriat ovat yhä varmentamatta eivätkä ole läheskään täydellisiä. Suuri määrä fyysikoita tutkii painovoimaa. Fyysikko Lee Smolin on luonut näiden kanssa kilpailevan silmukkakvanttipainovoimateorian, josta myös kiistellään.


title: Ghost Reveries

text: Ghost Reveries on ruotsalaisen metalliyhtye Opethin kahdeksas studioalbumi, joka on julkaistu vuonna 2005.


title: Ghost Reveries

text: Levy nauhoitettiin Örebrossa, Ruotsissa. Albumista oli alun perin tarkoitus tulla konseptialbumi, joka kertoo äitinsä tappaneesta miehestä, mutta Mikael Åkerfeldt halusi sisällyttää albumille kappaleen ”Isolation Years”, joka ei kuulu muiden albumin kappaleiden muodostamaan tarinaan. Albumin kansitaiteen viimeisteli jälleen kerran Travis Smith. Tyyliltään albumi edustaa tavallista Opethia, jossa yhdistellään raskaampia death metal -vaikutteita progressiiviseen metaliin ja rockiin.


title: Ghost Reveries

text: Kappaleesta ”The Grand Conjuration” on tehty musiikkivideo, joka tosin on lyhennetty puoleen kappaleen varsinaisesta pituudesta. Musiikkivideolla rumpuja soittaa muun muassa Strapping Young Lad -yhtyeestä tunnettu rumpali Gene Hoglan, koska videota kuvattiin Martin Lopezin erottua yhtyeestä mutta ennen kuin nykyinen rumpali Martin Axenrot oli ehtinyt liittyä yhtyeeseen.


title: Ghost Reveries

text: Albumi on saanut erinomaisia arvosteluja monilta arvostetuilta tahoilta. Muun muassa Classic Rock -lehti listasi albumin 2000-luvun kymmenen tärkeimmän progressiivisen metallin albumeihin. Ghost Reveries ylsi parhaimmillaan Suomen virallisen albumilistan sijalle 10, ja se oli Yhdysvaltain Billboard-albumilistalla sijalla 64. Albumia voidaankin pitää yhtyeen kaupallisena läpimurtona, sillä esimerkiksi Suomessa mikään muu aikaisempi Opethin albumi ei ole päässyt edes lähelle kymmenen kärkeä.


title: Ghost Reveries

text: Albumista julkaistiin vuonna 2006 rajoitettu CD/DVD-painos kohokuvioiduissa kansissa. Painos sisältää normaalin albumin lisäksi "Beyond Ghost Reveries" -albumintekodokumentin, ”The Grand Conjuration” -musiikkivideon ohjaajan version, Deep Purple -cover-bonuskappaleen ”Soldier of Fortune” sekä albumin 5.1-monikanavaäänimiksauksen.Vuoden 2006 erikoispainos


title: Kaalin kraatteri

text: Kaalin kraatteri () tai Kaalinjärvi () on tunnettu matkailukohde Saarenmaalla Virossa. Se sijaitsee Kaalin kylässä 20 kilometrin päässä Saarenmaan pääkaupungista Kuressaaresta. Kraatteri on syntynyt meteoriitin törmättyä maahan esihistoriallisella ajalla ja sen valleja on muinaisina aikoin vahvistettu kivimuurein.


title: Kaalin kraatteri

text: Kraatterin luo on aivan koulun pihapiiriin rakennettu opastuskeskus, jossa Kaalin kraatteria ja muinaista asuinpaikkaa esitellään.


title: Kaalin kraatteri

text: On hyvin mahdollista, että ilmakehään saapui yksinäinen meteoroidi, joka hajosi vasta ilmakehässä useaan osaan. Näistä osista on jäänyt näkyviin 9 erikokoista kraatteria, joista suurin on Kaalin kraatteri.


title: Kaalin kraatteri

text: Yleisesti on hyväksytty, että meteoriitti putosi maahan noin 35 asteen kulmassa. Tulosuunnasta ollaan kuitenkin oltu useaa eri mieltä. Reinwald arveli vuonna 1937, että meteoriitti saapui Saarenmaalle kaakosta. Tutkija Kinov ehdotti vuonna 1961 etelää ja Bronshten (1962) ja Aaloe (1968) koillista. Nykyään koillinen tai itäinen tulosuunta on hyväksytyin.


title: Kaalin kraatteri

text: Saapumis- ja osumisnopeus ovat kuitenkin vaikeammin arvioitavissa. Ne päätellään yleensä syntyneen kraatterin koosta, kallion muutoksista ja tulokulmasta. Tutkijat Bronshten ja Stanykovich arvioivat 1963, että meteoriitin vauhti oli sen saapuessa ilmakehään 15–45 km/s ja osuessa maahan 10–20 km/s. G. Pokrovski esitti vuonna 1963, että sen paino oli alussa 450 tonnia ja siten sen halkaisija oli 4,8 metriä. Saapumisnopeus olisi tällöin ollut 21 km/s. V. I. Koval arvioi vuonna 1974, että osumisnopeus olisi ollut 13 km/s. Kappaleiden painot olisivat tällöin olleet 40-50 tonnia ja pienemmillä kappaleilla 1-6 tonnia.


title: Kaalin kraatteri

text: Osuessaan maahan meteoriitit vapauttivat suuren määrän liike-energiaa, joka kaasuunnutti metallin räjähdysmäisesti ja poltti ympäristöään kuumuudellaan. Kokonaisenergian suuruus on arvioitu olevan 4 x 10 ergiä tai 4,7 x 10 J . Tämä on vastannut 5-20 tuhatta tonnia TNT:tä, mikä on pienen ydinräjähteen voima. Raukas on päätynyt pienempään arvioon 1-2 tuhatta tonnia TNT:tä .


title: Kaalin kraatteri

text: Osuessaan maahan meteoriitti hävisi räjähtäen. Kraattereita tutkittaessa on kuitenkin löydetty pieniä metallinpaloja, joiden massa on korkeintaan muutaman gramman. Suurimman palasen paino noin 30 grammaa. Nykyään tunnetaan jo 3,5 kg Kaalin meteoriitin jäännöksiä.


title: Kaalin kraatteri

text: Metallinpaloja on analysoitu meteoriitin koostumuksen selvittämiseksi. Yavanel (1976) ilmoitti raudan pitoisuudeksi 92,75 % ja nikkelin 7,25 %. Tarkemmissa analyyseissa löydettiin myös pieniä määriä muita metalleja: kobolttia, germaniumia (293 μg/g), iridiumia (2,8 μg/g) ja galliumia (7,5 μg/g). Alkuaine iridium on maan mineraaleissa niin harvinainen, että juuri sen avulla voidaan kappale tunnistaa meteoriitteihin kuuluvaksi. Meteoriitti määritettiin IAB-tyypin rautameteoriitiksi.


title: Kaalin kraatteri

text: Meteoriitti kuumeni lentäessään ilmakehän läpi ja hajosi useaan osaan. Yksi kappaleista oli muita suurempi ja aiheutti Kaalin kraatterin. Muut osat levisivät isomman kappaleen ympärille ja aiheuttivat muut löydetyt kahdeksan kraatteria. Kappaleiden lentoradat muodostivat viuhkan, jotka maahan osuessaan muodostivat 1 km² laajuisen laskeutumisalueen 19 km Kuresaaresta koilliseen.


title: Kaalin kraatteri

text: Kairausnäytteistä on voitu päätellä kraatterin rakenne. Isku on osunut maastoon, jossa kalliona on kovaa Siluurikauden kalkkikiveä (dolomiitti) ja sen päällä on jääkauden kasaamaa tilliittiä. Iskun voimasta pintakerros hajosi ja kalkkikivikalliota lensi 16 metrin syvyydeltä ympäristöön. Kuopan alla oleva kallio kärsi iskun paineesta ja se mureni täyteen halkeamia. Kokonaisia kallion kappaleita lensi ympäristöön tai jäi törröttämään kraatterin reunoilta ylöspäin.


title: Kaalin kraatteri

text: Kaalin kraatteri on kairausten ja mittausten mukaan halkaisijaltaan noin 105-110 metriä ja 16 metriä syvä. Jos kraatterin syvyyteen lasketaan mukaan myös reunavallit nykyisessä muodossaan, saadaan sen syvyydeksi 22 metriä. Vallin korkeus kuitenkin vaihtelee 4-7 metriä. Arkeologit ovat löytäneet vallien luota merkkejä asumisesta, jolloin alkuperäinen korkeus ei vastaa nykyistä kaikilta kohdin. Mikäli kraatterin säteeksi valitaan 55 metriä ja syvyydeksi 18 metriä, saadaan sen tilavuudeksi 81 300 m³. Kraatterin pohjalla on aina vettä riippuen vuodenajoista 1 - 6 metriä. Joskus harvoin se kuivuu kokonaan.


title: Kaalin kraatteri

text: Pienemmät kraatterit ovat matalia ja niissä on vain harvoin vettä pohjalla. Niiden halkaisija vaihtelee 12 m - 40 m ja syvyys 1 – 4 m. (Lähde)


title: Kaalin kraatteri

text: Kraatteri 1 on halkaisijaltaan 39 metriä ja 4 metriä syvä ja sijaitsee yli 200 metriä pääkraatterista länteen. Se kasvaa tiheänä pensaita ja puita. Törmäys irrotti kalkkikivipaaseja, joita on tuotu pelloilta takaisin kraatteriin.


title: Kaalin kraatteri

text: Kraatteri 2 ja kraatteri 8 ovat osuneet lähes samaan paikkaan. Niiden halkaisijat ovat vastaavasti 27 ja 36 metriä sekä syvyydet 2 ja 3,5 metriä. Yhteinen suurin halkaisija kraatteriaukolla on 53 metriä. I. Reinvald löysi tästä kraatterista 102,8 grammaa meteoriitin murusia. Kaivaukset ovat lähes tuhonneet kraatterin, kun vallit ovat madaltuneet merkittävästi. Kraatterikaksikko sijaitsee Kaalista noin 500 metriä etelään.


title: Kaalin kraatteri

text: Kraatteri 3 on säilynyt parhaiten ja sijaitsee parisataa metriä 2-kraatterista kaakkoon. Se sijaitsee kauimpana Kaalista katsoen ja on parhaiten säilyttänyt alkuperäisen muotonsa. Sen halkaisija on 33 metriä ja syvyys 3,5 metriä. Sen pohjalla on usein pohjavettä ja sitä ympäröi pähkinäpensaat.


title: Kaalin kraatteri

text: Kraatteri 4 on ovaalin muotoinen ja sijaitsee 250 metriä Kaalista itään. Sen halkaisijat ovat 14-20 metriä riippuen mittaussuunnasta. Se on pahoin kaivausten turmelema. Pohjalla paljastuu kallio, josta Reinvald aikoinaan havaitsi pitkittäisen iskeymän. Kraatterista on löytynyt eniten meteoriitin frakmentteja.


title: Kaalin kraatteri

text: Kraatteri 5 halkaisija on 13 metriä ja syvyys 3 m. Se sijaitsee 4-kraatterista etelään ja 400 metriä Kaalista kaakkoon. Myös tämän kraatterin pohjalta on havaittu iskun jälki ja eräs meteoriitin fragmentti painaa 38,4 grammaa.


title: Kaalin kraatteri

text: Kraatterin 6 halkaisija on 26 metriä, mutta on syvyys vain 0,6 metriä. Se sijaitsee 1-kraatterista 100 metriä länteen. Meteoriitin palasia esiintyi tässä kraatterissa paljon.


title: Kaalin kraatteri

text: Kraatteri 7 sijaitsee 250 metriä etelään ja sen halkaisija on 15 metriä ja syvyys 2 metriä. Kraatterin pohjalla on runsaasti ihmisten sinne heittämää ainesta.


title: Kaalin kraatteri

text: Kraatteri 9 on joskus piirretty joihinkin karttoihin, joskin sen numero on merkitty sulkuihin.


title: Kaalin kraatteri

text: Vaikka meteoriittien tutkimuksen tieteenala on varsin nuori, on siinä kehitytty avaruustutkimuksen ja ballististen kokeiden ansiosta varsin pitkälle. Kaalin tapauksessa ongelmana ovat meteoriitin massan, tulokulman ja saapumisnopeuden epävarmuudet, jotka tekevät räjähdyksen voiman määrittämisen epätarkaksi.


title: Kaalin kraatteri

text: Atomipommien aikakaudella on huomattu suurten kraatterien vaativan syntyäkseen paljon energiaa. Siksi Kaalin kraatterin synnyttämää räjähdystä on verrattu pienen atomipommin tai Hiroshimaa tuhoneeseen atomipommin räjähdykseen. Raukas ja Laiguna laskivat vuonna 2005, että jos 60 % meteoriitin liike-energiasta kului kraatterin muodostamiseen, kallion muutosten aiheuttamiseen ja maa-aineksen lennättämiseen lähiympäristöön, jäisi loput energiasta materian kaasuuntumiseen ja lämmittämiseen 2500 - 3000 kelviniä. Tämä kaasuvirta nostaisi pölyä ylös taivaalle 6,8 - 7,9 km:n korkeuteen.


title: Kaalin kraatteri

text: Kyseiset lämpötilat aiheuttaisivat lämpösäteilyä osumiskohdan lähiympäristöön ja sulattaisivat hiekkaa ja pölyä pieniksi lasihelmiksi samalla kun sytyttäisivät luonnon tuleen. Näitä helmiä esiintyy vain meteoriittien ja tulivuorten läheisyydessä ja ne voidaan liittää niihin niiden koostumuksen perusteella. Lasihelmien etsintä onkin tarkentanut räjähdyksen voiman arviointia ja auttanut kraatterin ajoittamisessa.


title: Kaalin kraatteri

text: Kaali muistuttaa huomattavasti Baltiassa olevia rautakauden turvalinnoja, joten ihmiset ovat voineet kytkeä Kaalin kraatterin tähän yhteyteen. Ensimmäiset epäilykset kraatterin muusta syntytavasta on puettu kirjalliseen muotoon 1800-luvulla. J. W. L. von Luce ”havaitsi” Kaalin vuonna 1780, mutta siitä on säilynyt hänen kirjoittamansa teksti vuodelta 1823. Myös E. R. Hofman kuvailu kohdetta kraatteriksi jo vuonna 1841 ja kuvaili sitä geologiseksi purkauskanavaksi. Aukosta olisi purkautunut kuumaa vetta ja höyryä yhdessä kaasujen ja mudan kanssa. Irronneet dolomiitin lohkareet selitettiin hyvin tämän avulla. Teoria hyväksyttiin 1930-luvulle asti, kun Ivan Renvald alkoi tutkia sitä vuodesta 1927 alkaen.


title: Kaalin kraatteri

text: Kun Reinvald vuonna 1933 porasi kraatteria, syntyi kuva symmetrisen pyöreästä ja tasapohjaisesta kraatterista. Myöhemmin se sai asymmetrisia muotoja ja muuttui keskeltä syväksi. Vuonna 1937 Kaali todettiin ensimmäisen kerran meteoriitin kraatteriksi. Kaali oli ensimmäinen Euroopasta löydetty kraatteri ja maailmassa neljäs löydetty kraatteri kolmen Yhdysvaltalaisen löydön jälkeen. Seuraavana vuonna Reinvald sai talteen ensimmäiset meteoriitin kappaleet.


title: Kaalin kraatteri

text: Koska ala oli vielä nuori, ei tieteellä ollut antaa mitään varmaa tietoa asian tiimoilta. Asiaan perehdyttiin aluksi geologisesti ja spekulaatiot kraatterin iästä vaihtelivat suuresti esittäjän mukaan (3000-5000 vuotta sitten). Vasta radiohiilimenetelmä antoi ensimmäisen tieteellisen menetelmän ratkaista asia. Ajoitusongelma on säilynyt ongelmana, sillä ajoituksesta ei ole vielä päästy yhteisymmärrykseen.


title: Kaalin kraatteri

text: Aaloe määritti ensimmäiset radiohiiliajoitukset vuonna 1963. Näytteet otettiin kraattereista 2, 8 ja 4, joiden ajoitukset olivat 2530 ± 130 BP, 2660 ± 250 BP ja 2920 ± 240 BP. Näistä hän muodosti ajoituksen 2800 ± 100 vuotta sitten. Myöhemmin hän muutti kantaansa painottaen kraatterien 2 ja 8 tuloksia: kraatteri olisi 2600 vuotta vanha. Vuonna 1981 Kessel tutki näytteitä palynologisesti ja ajoitti ne sub-boreaaliseksi. Tällä tarkoitettiin, että näytteet olivat yli 3000 vuotta vanhoja. Asia ei jäänyt sikseen, sillä esimerkiksi vuonna 1992 Saarse tutki Kaalijärven pohjan sedimenttejä ja teetti niistä ajoituksen. Se oli 3390 ± 35 BP, mikä korotti kraatterin ikää. Kun ei varmuudella tutkittu pohjan vanhimpia sedimenttejä, pääteltiin kraatterin iäksi 4000 vuotta.


title: Kaalin kraatteri

text: Uusi ja vertaileva tapa entisiin menetelmä saatiin vuonna 1994, kun läheiseltä Piilasoolla (Kaalista 10 km pohjoiseen) olevasta turpeesta tavattiin suuri pitoisuus mikroskooppisia lasihelmiä. Kerros oli 3,00-3,10 metriä syvällä ja vastasi radiohiiliajoitusta 3586 ± 67 BP. Vuonna 1995 määritettiin 18 km luoteeseen olevalta Pelisoolta ja Hiiumaan Koivasoolta otetut näytteet ja lasihelmien kerros ajoitettiin samanaikaisiksi. Vuoden 1996 Pitkasoon lasihelminäytteet ajoitettiin varhaiselle atlanttiselle kaudelle eli 7500 BP.


title: Kaalin kraatteri

text:
Koska meteoriiteissa on iridiumia, alettiin etsiä Piilasoon suoturpeista merkkejä siitä. Vuonna 2000 Rasmussen julkaisi tutkimuksen, jossa verrattiin iridiumin pitoisuuksia ja suokerrosten radiohiiliajoituksia. Ylimmän iridiumin kerroksen ajoitus antoi 2307 ± 22 BP eli kalibroituina vuosina 420 – 350 eaa. Rasmussen aikaisti näin törmäyksen ajoitusta huomattavasti. Veski varmisti tuloksen vastaavalla tavalla vuonna 2001 saaden ajoitukseksi 2560 ± 85 BP eli kalibroituna 820 - 570 eaa. Samalla hän huomasi, että siitepölyn lajisto iridium-kerroksen alapuolella oli metsäinen ja yläpuolella avomaastoinen.
Veski palasi vuonna 2003 Kaalin kraatterille ja kairasi järven sedimenttejä mahdollisimman syvältä. Vanhimmat AMS-ajoitukset sedimenttien leväjäänteistä sijoittivat kraatterin synnyn aikajaksolle 1690 - 1510 eaa. Järven pohjamudista löytyi myös kuusen ja rukiin siitepölyä.


title: Kaalin kraatteri

text: Muita tutkijoita osallistui ajoittamiseen käyttämällä optisesti stimuloitua- (OSL) tai termoluminenssitekniikkaa (TL) projektissa "Extraterrestrial material and impact structures in Poland and Estonia". Menetelmä perustuu siihen ajatukseen, että kosmisen säteilyn ja maan radioaktiivisuuden lataama kideenergia tyhjenee kuumuudessa, jota meteoriitin isku aiheuttaa, ja alkaa lataantua uudelleen iskun jälkeen. Uuden energialatauksen määrästä voidaan päätellä näytteen ikä tyhjennykseen nähden. Raukas esittelee vuoden 2007 projektin tuloksia, jossa eri kraattereiden pohjista ja rinteiltä otettiin näytteitä ja ajoitettiin OSL-tekniikalla. Kraatterit syntyivät näiden tulosten perusteella noin 7000 BP.


title: Kaalin kraatteri

text: Moora kairasi vuonna 2008 Kaalijärven sedimenttejä 98 kohtaa ja teki kahdesta kairausnäytteestä tarkemman analyysin. Sedimenteistä havaittiin järvellä olleen erilaisia vaiheita, joita on enää vaikeaa analysoida pohjan sekoittumisen takia.


title: Kaalin kraatteri

text: Kaalin kraatterin törmäyksen ajoitus näyttää tuottavan suuria vaikeuksia. Vaikka käytössä on modernit ajoitusmenetelmät, antavat ne varsin erilaisia tuloksia.


title: Kaalin kraatteri

text: A. Aaloen radiohiiliajoitukset vuodelta 1963 viittasivat 2600 vuoden ikään. Räjähdyksessä kauaksi sinkoutuneiden lasihelmien löytyminen suoturpeesta mahdollisti löytökerrosten ajoittaminen radiohiilimenetelmällä. Raukas ajoitti kraatterin syntymisen tällä tavalla 7500 BP. Kun samalla iridiumia levisi ympäristöön, voitiin tälle suorittaa ajoituksen samalla periaatteella. Näiden ajoituksien tulokset poikkesivat edellisistä suuresti. Rasmussen sai ajoitukseksi 2307 ± 22 BP eli 420 – 350 eaa. ja Veski 2560 ± 85 BP eli 820 - 570 eaa.. Veskin myöhempi kairaus suoraan Kaalijärven sedimenteistä ajoitti sen 1690 - 1510 eaa. Raukas ja Stankowski suorittivat vuonna 2007 luminenssitutkimukset useasta kraatterista ja saivat ajoitukseksi 7000 BP.


title: Kaalin kraatteri

text: Kaalin kraatterin ympäristön arkeologinen merkitys on usein jäänyt geologisen keskustelun varjoon. Jo varhain on huomattu, että kraatterin lähellä on ollut ihmistoimintaa ja itse kraatterin valleja on vahvistettu kivimuurein. Eräs asuinpaikka oli kraatterin vallilla, mutta sen laajuus on vain joitakin satoja neliömetrejä. Kaivauksissa on löydetty talojen pohjia ja nuotioiden kivetyksiä, joiden ajoitukset viittaavat pronssikauteen. Löydetty pronssinen härnevityypin rintaneula todistanee saman. Vallien vahvistaminen kivillä liittyy muinaislinnan olemassaoloon, joita siis Saaremaalla oli kolme.


title: Kaalin kraatteri

text: Kaalijärvestä otetut sedimenttikairaukset kertovat hieman myös lähiympäristön kasvillisuudesta. Siellä mainitaan muun muassa rukiin-, vehnän- ja ohran viljelyn sekä avoimen maaston takia karjanhoidon olleen seudun asukkaiden elinkeinoja pronssikaudella.


title: Kaalin kraatteri

text: Viimeaikaiset kaivaukset ovat paljastaneet myös hautaamiseen ja siihen liittyvän kulttitoiminnan piirteitä.


title: Kaalin kraatteri

text: Vienankarjalaisessa Kalevalaisessa runoudessa saattaa olla muistumia tuon meteoriitin putoamisesta. Vallitsee pimeys, tulikipuna putoaa ilman immen käsistä ”"läpi kuuden kirjokannen, halki taivahan yheksän"”. Maahan osuttuaan tulikeränen polttaa taloja ja ihmisiä, ja joutuu lopulta järven aaltoihin, ja saa sen veden kuohumaan yli äyräidensä. Tämä tapahtuu ”Nevan joen takana”. Myös virolaisesta mytologiasta arvellaan löytyvän mahdollisia muistumia tapahtumasta. Uskottiin, että Taarapita-sodanjumala syntyi Virumaalla, ja lensi sitten Saarenmaalle. Kraatteria on käytetty jumalten palvontapaikkana.


title: Kaalin kraatteri

text: Asiasta on kirjoittanut laajasti Lennart Meri kiistellyssä teoksessaan "Hopeanvalkea" (1983, 3.p. 2005). Hän todistelee, että meteoriitti on antanut aiheen myös Ultima Thule -nimitykselle ja heijastuu kreikkalaisessa ja roomalaisessa kirjallisuudessa. Hänen mukaansa Pytheaan tunnetuksi tekemä paikannimi Thule johtuisi itämerensuomalaisten kielten sanasta "tuli", joka alun perin on ilmeisesti kuulunut "tule", mihin sanan taivutusmuodot suomen kielessä (tulen, tulessa jne.) yhä viittaavat.


title: Dubai Autodrome

text: Dubai Autodrome on vuonna 2005 valmistunut kilparata, jolla on mittaa 5,39 kilometriä. Rata sijaitsee nimensä mukaisesti Arabiemiirikuntien väkirikkaimmassa kaupungissa Dubaissa. Matkaa radalle Dubain keskustasta on 25 minuuttia. Rataa ajetaan myötäpäivään. Siihen on tehty kolme eri versiota, sekä kartingrata, jotta se sopisi mahdollisimman moniin eri kilpasarjoihin. Se on kaikkiaan kolmas rata, jolla on kilpailtu Yhdistyneissä Arabiemiirikunnissa, ja tällä hetkellä se on ainoa, jolla enää ajetaan kilpaa kyseisessä maassa, aiempia ratoja ovat olleet Dubain katurata (käytettiin v. 1981) ja Abu Dhabin rata. Dubai Autodromella läheisyydessä sijaitsee Dubai International Airport.


title: Dubai Autodrome

text:
Alla olevilla radoilla on mukana varikkoalue.
Tunnetuin kilpailu, joka on ajettu Dubai Autodromella, tapahtui 9.-11. päivä joulukuuta, jolloin uusi A1GP-sarja vieraili Dubaissa. Lauantaina ajetun sprinttikilpailun voitti Sveitsi, sekä sunnuntaina ajetun normaalikilpailun voiton vei Ranska, joka hallitsi muutenkin sarjaa kaudella 2005/2006. Vuosittain järjestetään myös kestävyysautojen kilpailu Dubain 24 tunnin ajo.


title: Dubai Autodrome

text: Dubai Autodromen kupeeseen on rakennettu myös karting-rata, joka kantaa nimeä Dubai Kartdrome. Se sijaitsee virallisen radan vieressä, aivan parkkialueen itäpuolella. Pitkällä kartdromella on mittaa 1,2 km ja siinä on 17 mutkaa, mutta se sisältää myös kaksi lyhyempää versiota (720 m ja 525 m). Radalla ajetaan muun muassa Endurance Championshipiä, sekä Ramadan Karting Championshipiä.


title: Damnation

text: Damnation on ruotsalaisen metalliyhtye Opethin vuonna 2003 julkaistu seitsemäs studioalbumi, joka eroaa musiikillisesti suuresti yhtyeen aikaisemmasta tuotannosta. Levyllä yhtye irtaantui heille tavanomaisesta death metal -äänimaailmasta kohti 1970-luvun progressiivista rockia. Levyllä ei kuulla lainkaan aiemmilta Opethin levyiltä tuttua murinalaulua. Albumi sai hyviä arvosteluja ja kasvatti Opethin suosiota, mikä mahdollisti "Lamentations"-DVD:n julkaisun.


title: Damnation

text: Albumi nauhoitettiin samaan aikaan yhtyeen edellisen albumin, "Deliverancen", kanssa. Nämä kaksi albumia olikin alun perin tarkoitus julkaista yhdessä tupla-albumina, mutta yhtye päätti julkaista albumit lopulta erikseen. Tyyliltään "Deliverance" edustaa Opethin tuotannon raskainta laitaa, kun taas "Damnation" koostuu miltei kokonaan akustisesta tunnelmoinnista.


title: Damnation

text: Albumi oli ensimmäinen, joka pääsi Yhdysvaltain viralliselle albumilistalle, jossa se oli parhaillaan 192. sijalla. Kappaleesta ”Windowpane” tehtiin levyn single, ja siitä julkaistiin myös musiikkivideo, joka on kappaleen lyhennetty versio. Mikael Åkerfeldt omisti molemmat albumit äänitysten aikana auto-onnettomuudessa kuolleelle isoäidilleen.


title: Damnation

text: Kaikki kappaleet kirjoittanut Mikael Åkerfeldt, ellei toisin mainita


title: Róbert Švehla

text: Róbert Švehla (s. 2. tammikuuta 1969 Martin, Tšekkoslovakia) on slovakialainen entinen jääkiekkoilija ja nykyinen jääkiekkovalmentaja.


title: Róbert Švehla

text: Švehla aloitti uransa Tšekkoslovakian pääsarjassa HK Dukla Trencinissä, jossa pelasi kaudet 1989–1992. Viimeisen kautensa jälkeen hänet valittiin sarjan parhaaksi puolustajaksi sekä nimitettiin sarjan tähdistökentälliseen. Calgary Flames varasi hänet NHL:ään 1992 varaustilaisuuden neljännellä kierroksella numerolla 78. Samana vuonna hän siirtyi Ruotsiin Malmö IF Redhawksiin, josta siirtyi kaudella 1994–1995 Pohjois-Amerikkaan Florida Panthersin riveihin. Floridassa Švehla pelasi aina kevääseen 2002 saakka. Vuonna 1997 hän pääsi NHL:n tähdistöotteluun. Hän pelasi uransa viimeisen kauden 2002–2003 Toronto Maple Leafsissa.


title: Róbert Švehla

text: Maajoukkueurallaan Švehla edusti Tšekkoslovakiaa 1992 talviolympialaisissa sekä 1992 MM-kisoissa, joista molemmista joukkue saavutti pronssia. Slovakian paidassa hän pelasi 1994 ja 1998 talviolympialaisissa, 1995 MM-kisojen B-sarjassa, 1996 maailmancupissa ja 2003 MM-kisoissa, joissa Slovakia ylsi pronssille. Hänet nimitettiin 1995 MM-kisojen B-sarjan tähdistökentälliseen. Pelaajauransa jälkeen Švehla on toiminut valmentajana. Hän oli vuoden 2005 MM-kisoissa Slovakian joukkueen apuvalmentajana.


title: Vissarion (mystikko)

text: Vissarion, oikealta nimeltään Sergei Torop (s. 14. tammikuuta 1961 Krasnodar, Neuvostoliitto) on venäläinen mystikko, Siperiassa Minusinskin painanteessa Abakanin itäpuolella Krasnojarskin aluepiiriin Kuraginskin piirissä majaansa pitävän Viimeisen testamentin kirkon ("Церковь Последнего Завета") perustaja ja johtohahmo. Hän väittää olevansa uudelleensyntynyt Jeesus. Uudelleensyntymän hän ilmoittaa havainneensa vuonna 1990. Aikaisemmin hän toimi liikennepoliisina.


title: Vissarion (mystikko)

text: Taitavana maalarina Torop maalasi 1990 ikonin paikalliselle kirkolle, jonka jälkeen hän sai useita kuukausia kestäneen uskonnollisen näyn, jonka jälkeen hän havaitsi olevansa Jumalan poika. Vissarion piti ensimmäisen saarnansa 18. elokuuta 1991.


title: Vissarion (mystikko)

text: Hän asui aluksi vuoren huipulla Krasnojarskin eteläpuolella, noin 40 kilometrin päässä Petropavlovkan kylästä. Lähin suurempi kaupunki on Abakan. Sittemmin Vissarion on muuttanut vuoren päältä alas laaksoon, jonne hänelle on rakennettu uusi talo.


title: Vissarion (mystikko)

text: Vissarionin vuonna 1994 perustamassa 2,5 neliökilometrin kokoisessa Tiberkulin yhteisössä Siperian taigassa elää noin viisi tuhatta ihmistä tiukkoja sääntöjä noudattaen. Yhteisössä muun muassa liha- ja maitotuotteiden sekä alkoholin ja tupakan käyttö on kielletty. Nykyisemmin vegaaniravinnosta on kuitenkin tingitty maitotuotteiden ja kananmunien osalta.


title: Vissarion (mystikko)

text: Yhteisöön on tullut myös sisävessat, satelliittikanavat ja erilaiset kodinkoneet.


title: Deliverance (Opethin albumi)

text: Deliverance on ruotsalaisen metalliyhtye Opethin vuonna 2002 julkaistu kuudes studioalbumi, joka seurasi yhtyeen menestyksekästä vuoden 2001 albumia "Blackwater Parkia".


title: Deliverance (Opethin albumi)

text: Albumi nauhoitettiin samaan aikaan yhtyeen seuraavan albumin "Damnationin" kanssa. Nämä kaksi albumia oli alun perin tarkoitus julkaista tupla-albumina, mutta yhtye päätti julkaista albumit lopulta erikseen. Tyyliltään "Deliverance" edustaa Opethin tuotannon raskainta laitaa, kun taas "Damnation" koostuu miltei kokonaan akustisesta tunnelmoinnista.


title: Tapanilan Erä

text: Tapanilan Erä on vuonna 1933 perustettu helsinkiläinen urheilun yleisseura. Seuralla on toimintaa seuraavissa lajeissa: jōdō, jousiammunta, judo, jujutsu, karate, kaukalopallo, keilailu, kendo, kiaikido, seinäkiipeily, krav maga, lentopallo, joukkuevoimistelu, miekkailu, nyrkkeily, salibandy, sulkapallo, tennis, voimailu ja yleisurheilu. Tapanilan Erän entisistä jaostoista tunnetuin oli 1960-luvulla nyrkkeilyjaosto. 2000-luvulla salibandyjaosto oli näkyvin Tapanilan Erän nimenkantaja. Sekä miesten että naisten edustusjoukkueet pelasivat maan korkeinta sarjatasoa Salibandyliigaa.


title: Tapanilan Erä

text: Tapanilan Erän yksi menestyneimmistä jaostoista on ollut nyrkkeilyjaosto. Erän maineeseen nostaneet keulahahmot olivat Lauri Westerberg ja Leo Jokela. Heistä Jokela tuli seuran toiminnan pariin 1950-luvulla. Hän oli nyrkkeilyn suuri vaikuttaja, ja seuraavalla vuosikymmenellä työ alkoi vihdoin näkyä menestyksenä arvokisoissa. Westerbergin ja Jokelan oppien myötä menestystä toivat mm. Börje Karvonen, Osmo Kanerva, Arto Nilsson, Risto Meronen, Hannu Kaislama ja Joni Nyman. Heistä Arto Nilsson toi pronssia Meksikon vuoden 1968 olympialaisissa ja Joni Nyman vuoden 1984 olympialaisissa. Börje Karvonen, Risto Meronen ja Hannu Kaislama olivat myös olympiaedustajia.


title: Tapanilan Erä

text: Leo Jokelan poismenon myötä Erän nyrkkeilytoiminta hiipui, mutta vuonna 1997 kilpanyrkkeilytoiminta alkoi muutaman vuoden hiljaiselon jälkeen uudelleen kukoistaa.


title: Tapanilan Erä

text: Erän judojaos syntyi 1989 kun Siltamäen judo liittyi Tapanilan Erään. Erän judojaoksen jäsenmäärä on alle 200 henkeä ja se toimiin Tapanilan Erässä niin sanottuna A-jaoksena. Erän judojaoksen toiminnan pääpaino on lasten ja nuorten judossa.


title: Tapanilan Erä

text: Menestynein judoka on ollut Maarit Kallio, joka osallistui Sydneyn 2000 olympialaisten 48 kg:n sarjaan, mutta karsiutui yhden ottelun jälkeen. Hän voitti samassa painoluokassa Minskin maailmancup-kilpailun 1998. Pohjoismaiden-mestaruuskilpailuissa hän sai pronssia 48-kiloisissa 1997 ja 57 kg:n sarjassa 2005.


title: Tapanilan Erä

text: Kendo-harjoittelu seurassa aloitettiin syksyllä 1997 jolloin Tapanilan Erä kendojaoksen ensimmäinen alkeiskurssi alkoi. Nykyisin Tapanilan Erän kendojaos järjestää kendon alkeiskursseja alkaen tammi- ja syyskuussa. Edistyneemmät harjoittelevat ympäri vuoden urheilukeskuksen aukioloaikoina. Jaoksen pääopettajana kendossa toimii Kari Jääskeläinen 6.dan.Erä Ken Kaissa on tällä hetkellä noin 40 harjoittelijaa (+ vaihteleva määrä alkeiskurssilaisia) joista 15 % dan-arvoisia eli ns. "yudansha"-väkeä. Harjoituksia on Erän aerobic-salissa kolmena päivänä viikossa. Syksyllä 2011 Tapanilan erän kendojaoksessa aloitettiin juniori-kendon peruskurssi (10-14 vuotiaille). Harjoittelijoita tulee paitsi Tapanilan lähiympäristöstä myös Kehä III:n kokoamana idästä ja lännestä.


title: Tapanilan Erä

text:
Kansalliset
Kansainväliset
28-30.4.2012 Venäjä, Pietarin 5. avoimissa kendon juniorikisoissa:
Tapanilan Erän salibandyjaosto perustettiin 8. maaliskuuta 1990. Keväällä 2016 se yhdisti toimintojaan SalibandySeura Viikinkien kanssa EräViikingit -nimiseksi seuraksi. Vuonna 2009, Tapanilan Erä oli lisenssimäärällä (662 kpl) mitattuna Suomen kuudenneksi suurin salibandyseura. Seuran miesten edustusjoukkue pelasi aikanaan maan korkeinta sarjatasoa salibandyliigaa. Naiset pelasivat myös maan korkeimmalla sarjatasolla salibandyliigassa. Lisäksi seuralla oli laaja junioritoiminta, jossa pojilla joukkueita löytyi A:sta F-junioreihin asti ja tytöillä B:sta F-junioreihin.


title: Tapanilan Erä

text: Yleisurheilussa Tapanilan Erän Kerttu Palenius oli kolminkertainen 800 metrin juoksun Suomen mestari 1940-luvulla.


title: The Black Album

text: The Black Album on Jay Z:n vuonna 2003 julkaisema albumi. Levyä markkinoitiin Jay Z:n viimeisenä sooloalbumina. Albumi sai kuitenkin seuraajan vuonna 2006, kun ilmestyi.


title: The Black Album

text: Albumi sai hyvän vastaanoton medialta ja myi Yhdysvalloissa kolminkertaista platinaa. Levyllä on mukana myös Jay Z:n äiti, Gloria Carter. Albumista julkaistu a cappella -versio poiki monia uusia versioita levystä, kuuluisimpana DJ Danger Mousen "The Gray Album", jossa Jay Z:n sanoitukset yhdistettiin The Beatlesin "The White Album"in kappaleista tehtyihin taustoihin.


title: The Black Album

text: The Black Albumilta julkaistiin singleinä "Change Clothes", "Dirt Off Your Shoulder" ja "99 Problems".


title: Giorgio Pantano

text: Giorgio Pantano (s. 4. helmikuuta 1979 Padova, Italia) on italialainen kilpa-autoilija.


title: Giorgio Pantano

text: Pantano aloitti kilpa-ajan uransa ajamalla nuorena 1990-luvun alusta lähtien kartingia, josta hän siirtyi 1990-luvun puolivälissä kilpailemaan Formula A ja Formula C -sarjoihin. Suurempiin kilpasarjoihin Pantano siirtyi 1990-luvulla, kun hän alkoi ajaa Britannian ja Saksan Formula 3 -sarjoja.


title: Giorgio Pantano

text: Pantano testasi Formula 1 -autoa ensimmäisen kerran vuonna 2000 Benettonilla. Kaudella 2001 hän ajoi Formula 3000 -sarjassa ja voitti Italian osakilpailun. Samana vuonna hän testasi McLarenin F1-autoa. Vuonna 2002 Pantano testasi Williamsia ja Minardia.


title: Giorgio Pantano

text: Vuosien 2001–2003 ajosuoritukset (toinen sija 2002 ja kolmas sija 2003) Formula 3000 -sarjassa osoittautuivat lupaaviksi Pantanon uran kohdalla, minkä ansiosta hän nousi Formula 1 -sarjaan kaudeksi 2004 Jordan -tallin kuljettajaksi. Pantano keskeytti kauden aikana 8 kertaa eikä kerännyt yhtään pistettä. Hänet kuitenkin korvattiin kesken kauden Timo Glockilla, kun hänen rahoituksensa ehtyi.


title: Giorgio Pantano

text: Kaudella 2005 Pantano ajoi kaksi kilpailua IndyCar-sarjassa. Hän ajoi neljänneksi Watkins Glenin kilpailussa. Hän kilpaili myös GP2-sarjassa Super Nova -tallissa sijoittuen kuudenneksi. Kaudella 2006 hän ajoi FMS -tallissa voittaen kolme kilpailua sijoittuen pisteissä viidenneksi. Kaudella 2007 hän ajoi samassa sarjassa Campos -tallissa ja saavutti kauden aikana kaksi voittoa sekä sijoittui sarjassa kolmanneksi. Kaudella 2008 Pantano ajoi Racing Engineering -tallissa voittaen sarjan mestaruuden. Pantano piti itsellään sarjan kuljettajien voittoennätystä, 9 voittoa, kunnes Pastor Maldonado ohitti hänet vuonna 2010.


title: Giorgio Pantano

text: GP2 -mestaruudestaan huolimatta Pantano ei saanut kuljettajasopimusta Formula 1:stä kaudelle 2009, koska häntä pidettiin 28 vuoden iän ja rahoituksen puutteen vuoksi liian vanhana sarjaan. Vuodeksi 2009 hän kilpaili Superleague Formula -sarjassa voittaen yhden kilpailun. Pantanon oletettiin palaavan IndyCar-sarjaan vuonna 2010, mutta sen sijaan hän siirtyi uuteen Auto GP -sarjaan. Hän saavutti kahdeksan pistettä sijoittuen kolmanneksitoista. Vuonna 2011 Pantano kilpaili IndyCar-sarjassa tuuraten loukkaantunutta Justin Wilsonia muutaman kilpailun ajan. Vuosina 2012–2014 Pantano ajoi satunnaisesti eri sarjoissa, muun muassa Blancpain Endurance ja Blancpain Sprint Series -sarjoja McLarenin urheiluautoilla.


title: Almohadit

text: Almohadit (arabiaksi الموحدون, "al-Muwahhidun") olivat alun perin pohjoisafrikkalaisia berbereitä, jotka muodostivat viidennen dynastian maurien valtakunnassa 1100-luvulla. He valloittivat koko Pohjois-Afrikan Egyptiin asti sekä islaminuskoisen Espanjan.


title: Almohadit

text: Dynastian perustaja Ibn Tumart oli kotoisin Atlasvuoristosta ja kuului masmuda-nimiseen berberiheimoon. Hän oli pieni, ruma ja köyhä. Hän teki nuorena pyhiinvaellusmatkan Mekkaan, ja vaelsi siltä Bagdadiin, missä kävi uskonnollista koulua. Hän kehitti pian oman suuntauksensa yhdistellen opettajansa puheisiin muilta kuulemiaan opinkappaleita. Johdonmukaisin ajatus hänen uskossaan oli yksijumalaisuus. Dynastian arabiankielinen nimi "al-Muwahhidun" tarkoittaakin nimenomaan yksijumalaisia.


title: Almohadit

text: Palattuaan Marokkoon 28-vuotiaana Ibn Tumart alkoi saarnata ja kiihottaa väkijoukkoja. Hän kävi jopa almoravidien emiirin sisaren kimppuun, koska tämä kulki berberitapaan ilman huntua kadulla. Dynastian syntymisen kannalta oli tärkeää, että Ibn Tumart löysi uskollisen seuraajan luutnantti Abd al-Mu'minista. Tämä itse asiassa salasi Ibn Tumartin saaneen surmansa, kunnes sai oman valtansa vakiinnutettua.


title: Almohadit

text:
Almohadit osallistuivat 1100-luvun puolimaista alkaen Espanjan hallitsemiseen, sillä alueen islamilaiset pikkuruhtinaat tarvitsivat lisävoimia pohjoisesta hyökkäileviä kristittyjä vastaan. Almohadit noudattivat tiukempaa islamin tulkintaa sekä kristittyjen ja juutalaisten kohtelua kuin Espanjan muslimit, joten heihin suhtauduttiin Espanjassa vihamielisesti. Toinen ja kolmas kalifi olivat uskonnollisia fanaatikkoja, joiden johtamat vainot saivat monet kristityt ja juutalaiset pakenemaan Maurien valtakunnasta naapurimaihin Portugaliin, Kastiliaan ja Aragoniaan. Ankara suuntaus ei kuitenkaan tullut esille kaikkialla. Ya'qub al Mansurista kehittyi sivistynyt mies, joka kirjoitti kaunista arabiaa ja suojeli filosofi Averroësta. Oli myös mozarabeja, jotka olivat kääntyneet kristinuskoon.
Vuonna 1147 almohadit valtasivat Marrakechin mihin päättyi lopullisesti almoravidien valta. Sen sijaan almohadit saivat haltuunsa Sevillan 1172, ja sen jälkeen yhä laajempia alueita Espanjasta. Takaiskut alkoivat, kun Kastilian kuninkaan johtama kristillisten armeija sai heistä suurvoiton Etelä-Espanjan Las Navas de Tolosan taistelussa ja almohadien valtakunta hajosi islamilaisten pikkuruhtinaiden valtioiksi. Marrakech menetettiin merenideille 1269, ja siihen päättyi almohadien valtakausi.


title: Monte Carlon ralli

text: Monte Carlon ralli (Rallye Automobile Monte Carlo) on Ranskan Alpeilla ajettava perinteikäs rallikilpailu. Se on ajettu vuodesta 1911 lähtien joka vuosi lukuun ottamatta vuosia 1913–1923 ja 1940–1948 sekä vuosia 1957, jolloin ralli peruttiin Suezin kriisin Euroopassa aiheuttaman polttoaineiden säännöstelyn vuoksi, ja 1974, jolloin kilpailua ei ajettu energiakriisin vuoksi. Kilpailu on kuulunut rallin MM-sarjaan ja toiminut monena vuonna sen avauskilpailuna. Vuosina 2009 ja 2010 ralli ei kuulunut MM-sarjaan vaan oli osa IRC-rallisarjaa. Ranskalaiset Sébastien Loeb ja Sébastien Ogier ovat voittaneet rallin seitsemästi, Italian Sandro Munari, Saksan Walter Röhrl ja Suomen Tommi Mäkinen neljästi sekä Ranskan Didier Auriol ja Espanjan Carlos Sainz kolmesti. Rallin kahdesti voittaneita ovat olleet Ruotsin Erik Carlsson ja Björn Waldegård sekä Italian Massimo Biasion. Ensimmäinen pohjoismainen voittaja oli Norjan Per Malling vuonna 1955.


title: Monte Carlon ralli

text: Ensimmäiseen Monte Carlon ralliin vuonna 1911 osallistui 23 autoa ja seuraavana vuonna osallistujia oli jo 87. Rallin alkuperäisenä tarkoituksena oli lähinnä houkutella varakkaita turisteja talvella hiljaiseen Monacoon ja osanottajien joukossa oli sen mukaisesti prinssejä, kreivejä ja ruhtinaita. Ajon luonne – retkeilyajo Monte Carloon vaihtoehtoisista, etukäteen määrätyistä lähtöpisteistä eri puolilta Eurooppaa – poikkesi 1930-luvulle saakka jyrkästi siitä, millaiseksi se kehittyi toisen maailmansodan jälkeen. Varakkaimmat osallistujat nauttivat matkasta autojensa takaistuimilla samaan aikaan kun varsinaisen ajon suorittivat heidän virkapukuiset kuljettajansa.


title: Monte Carlon ralli

text: Osallistujien lukumäärä lähti voimakkaaseen kasvuun toisen maailmansodan jälkeen ja saavutti huippunsa vuonna 1953, jolloin rallissa oli mukana 404 autoa. Osallistujat edustivat tällöin yli 20 kansallisuutta. 1960-luvun alkupuolelta lähtien autourheilun voimakas ammattimaistuminen ja lajin kallistuminen alkoivat karsia joukosta harrastelijoita: vuonna 1963 osallistujia oli vielä 357, mutta vuonna 1966 enää 192. Monte Carlon rallin historian skandaaleista kohutuimpia on ollut kaikkien Minillä ajaneiden kilpailijoiden suoritusten hylkääminen ”sääntöjen vastaisten” valolaitteiden vuoksi vuonna 1966.


title: Monte Carlon ralli

text: Ensimmäinen Monte Carlon rallissa kilpaillut suomalainen oli insinööri Lothar Westrén-Doll vuonna 1934. Vuonna 1935 oli mukana kuusi suomalaista, mutta tämän jälkeen siellä nähtiin suomalaisia osanottajia seuraavan kerran vasta sotien jälkeen, vuonna 1949. Alkuaikoina suomalaisten kilpailijoiden taustatukena oli silloinen Suomen Automobiiliklubi. Suomalaisten, kuten muidenkin pohjoismaalaisten, menestys Monte Carlon rallissa oli kuitenkin melko vaatimatonta 1960-luvun alkuun saakka, kunnes Esko Keinänen sijoittui kokonaiskilpailun kuudenneksi vuonna 1961. Ensimmäinen rallin suomalaisvoittaja oli Timo Mäkinen vuonna 1965. Suomi sai kolmoisvoiton vuonna 1986: voittaja oli Henri Toivonen, toinen Timo Salonen ja kolmas Hannu Mikkola. Tommi Mäkinen voitti rallin peräti neljä kertaa peräkkäin vuosina 1999–2002. Muut suomalaisvoittajat ovat olleet Pauli Toivonen (1966), Rauno Aaltonen (1967), Ari Vatanen (1985), Marcus Grönholm (2006) ja Mikko Hirvonen (2010).


title: Monte Carlon ralli

text: Suomalaisten ralliajajien arvostusta Monte Carlon rallia kohtaan kuvasi, että vuonna 1952 perustettiin Monte Carlon Ajajien Kerho. Sen jäseneksi pääseminen edellytti loppukoetta edeltävän keräilyajon hyväksyttyä suoritusta eli selviytymistä Monte Carloon. Vuonna 1966 kerhossa oli 78 jäsentä.


title: Henri Sillanpää

text: Henri Sillanpää (s. 4. kesäkuuta 1979 Tornio) on suomalainen jalkapalloilija, joka edustaa Veikkausliigassa pelaavaa Vaasan Palloseuraa. Hän on pelipaikaltaan maalivahti.


title: Henri Sillanpää

text: Henri Sillanpää pelasi juniorivuotensa Tornion Pallossa. Vuosina 1996–1997 hän pelasi kemiläisessä Visan Pallossa. Sen jälkeen hän siirtyi Veikkausliigassa pelanneeseen Vaasan Palloseuraan neljäksi seuraavaksi kaudeksi 1999–2002.


title: Henri Sillanpää

text: Kaudella 2003 Sillanpää palasi synnyinseudulleen ja pelasi kauden 2003 Ykkösen TP-47:ssä. Vaikka Torniossa oli vahva nousuvaihe menossa, Sillanpää siirtyi uuteen seuraan. Vantaalainen kohuseura AC Allianssi hankki Sillanpään maaliin kahdeksi seuraavaksi kaudeksi. Sillanpäälle toinen AC Allianssi-kausi oli vaikea, koska seuran taloussotkujen vuoksi palkat jäivät maksamatta. Niinpä Sillanpääkin joutui etsimään uuden seuran.


title: Henri Sillanpää

text: Kaudeksi 2006 Sillanpää siirtyi takaisin VPS:n joukkueeseen. VPS:n noustua Veikkausliigaan kauden 2005 päätteeksi, lunasti Sillanpää nopeasti asemansa yhtenä liigan parhaista maalivahdeista. Seuraavat neljä kautta Sillanpää olikin VPS:n ykkösmaalivahti ja pelasi 95 Veikkausliigaottelua.


title: Henri Sillanpää

text: Tammikuussa 2010 Sillanpää kertoi siirtyvänsä Allsvenskanissa pelaavaan GAIS Göteborgiin. GAIS:ssa ykkösmaalivaihdin pelipaikka ei ollut koko ajan selvä. Niinpä syksyllä 2012 Sillanpää siirtyi lainaksi Norjan Tippeligaenissa pelaavaan Tromsø IL:ään, jossa hän pelasi kaksi ottelua, mutta sopimukseen norjalaisseuran kanssa hän ei päässyt. Koska GAIS:ssa paikan saaminen oli vaikeaa, päätti hän lähteä ruotsalaisseurasta.


title: Henri Sillanpää

text: Kolme vuotta VPS:stä lähdöstään Sillanpää palasi kolmannen kerran vaasalaisseuraan, joka pelasi edelleen Veikkausliigassa. Hän teki sopimuksen vuoden 2012 lopulla. Kaikkiaan Sillanpäällä on kauden 2014 alussa käynnistymässä 13. Veikkausliigakausi ja pelattuna 251 Veikkausliigaottelua. Lisäksi hän on pelannut Ruotsissa kolmen kauden aikana 32 Allsvenskanin ottelua ja Norjassa kaksi Tippeligan ottelua.


title: Henri Sillanpää

text: A-maajoukkueessa Sillanpää on toistaiseksi pelannut kuusi ottelua. Maaottelukokemus ei ole tullut MM- tai EM-karsintaotteluissa, vaan lähinnä valmistavissa talvikauden otteluissa. Hänellä on maaottelukokemusta myös nuorten ja poikien maajoukkueista.


title: Chanel No. 5

text: Chanel No. 5 on Chanel-tuotemerkin tunnetuimpia hajuvesiä. Sen kehitti venäläis-ranskalainen kemisti ja parfymisti Ernest Beaux vuonna 1921.


title: Chanel No. 5

text: Chanel No 5:n tuoksu on klassinen, ja se on edelleen yksi maailman myydyimmistä hajuvesistä. Tuote sai nimensä, kun ranskalainen Coco Chanel arvioi erilaisia hajuvesiehdotuksia ja hänen suosikkinsa oli näyte pullossa numero viisi – No. 5. Suuren suosionsa kyseinen tuoksu on saavuttanut muun muassa sillä, että Marilyn Monroe kertoi tarvitsevansa ”yöpuvukseen” vain pari tippaa Chanel No. 5:sta. Parfyymin mainoskampanjoissa ovat esiintyneet muun muassa näyttelijät Catherine Deneuve ja Nicole Kidman.


title: Chanel No. 5

text: Chanel No. 5:n ensituoksu koostuu aldehydeistä, bergamottista, sitruunasta ja nerolista, sydäntuoksu jasmiinista, ruususta, kielosta ja orris-juuresta, ja pohjatuoksu vetivertista, santelipuusta, vaniljasta ja meripihkasta.


title: Almoravidit

text: Almoravidit () olivat Saharasta kotoisin olevia berbereitä, jotka hallitsivat Maurien valtakuntaa 1000-luvun ensimmäisellä vuosisadalla.


title: Almoravidit

text: Heidän hallitusaikanaan maurien valta laajeni Marokkoon, Mauritaniaan, Gibraltarille, nykyiseen Algeriaan ja isoon osaan nykyistä Senegalia ja Malia, sekä pohjoisessa Espanjaan ja Portugaliin.


title: Almoravidit

text: Almoravidit menettivät valtansa almohadeille 1147.


title: Hard trance

text: Hard trance on trance-musiikista kehittynyt nopeatempoisempi tyylilaji, joka syntyi Saksassa. Hard trance oli yksi trancen ensimmäisistä muodoista. Hard trance on tavallista trancea "rankempaa" ja on saanut jonkin verran vaikutteita hardcore-musiikista, se sisältää esimerkiksi enemmän kärjistettyjä ja säröisiä ääniä, kovemman kickin (nk. bassorummun) ja tempo on nopeampi (yleensä 150-160 BPM:n välillä). Suomalaisia tunnettuja Hard Trance -artisteja/DJ:tä ovat mm. Proteus ja DJ Neon.


title: Hugh Grant

text: Hugh John Mungo Grant (s. 9. syyskuuta 1960 Lontoo) on englantilainen näyttelijä. Hänet tunnetaan muun muassa rooleistaan elokuvissa "Neljät häät ja yhdet hautajaiset" (1994), "Notting Hill" (1999), "Poika" (2002), "Bridget Jones – elämäni sinkkuna" (2001), "" (2004) ja "Sävel ja sanat" (2007). Hänet palkittiin parhaan miespääosan Baftalla ja Golden Globella elokuvasta "Neljät häät ja yhdet hautajaiset". Hänet palkittiin kunnia-Césarilla vuonna 2006.


title: Hugh Grant

text: Hänen ensimmäinen elokuvansa oli "Privileged" (1982). Grantin noin 30 elokuvaa ovat tuottaneet maailmanlaajuisesti yli 2,4 miljardia dollaria.


title: Hugh Grant

text: Grant seurusteli vuosina 1987–2000 malli-näyttelijä Elizabeth Hurleyn kanssa. Grant seurusteli myös kolmen vuoden ajan englantilaisen perijättären Jemima Khanin kanssa, mutta he erosivat helmikuussa 2007. Vuonna 1995 Grant pidätettiin hänen harrastettuaan pysäköidyssä autossa suuseksiä prostituoidun Divine Brownin kanssa. Tapauksen pelättiin vahingoittavan Grantin uraa, mutta julkisen anteeksipyynnön jälkeen hän sai yleisön takaisin puolelleen.


title: Hugh Grant

text: Grant sai kaksi lasta (s. 2011 ja 2012) kiinalaisen näyttelijän Tinglan Hongin kanssa.


title: Hugh Grant

text: Grantilla on kolme lasta (s. 2012, 2015 ja 2018) ruotsalaisen Anna Ebersteinin kanssa.


title: Gilbert- ja Ellicesaaret

text: Gilbert- ja Ellicesaaret oli Tyynen valtameren alue, joka koostui pääasiassa nykyisistä Kiribatista ja Tuvalusta. Gilbert- ja Ellicesaarista tehtiin Ison-Britannian protektoraatti vuonna 1892 ja siirtomaa vuonna 1916. Kun alueesta tehtiin siirtomaa, siihen liitettiin mukaan muun muassa Tokelaun atollit. Gilbertsaaret itsenäistyivät Kiribatina ja Ellicesaaret Tuvaluna 1970-luvun lopulla.


title: Padova

text: Padova on kaupunki Veneton alueella Italian koillisosassa, 40 kilometriä Venetsiasta länteen. Se on Padovan maakunnan pääkaupunki. Padovassa on arviolta 210 401 asukasta (vuonna 2015) ja kaupungin pinta-ala on 92,85 neliökilometriä.


title: Padova

text: Padova – tuolloin nimellä Patavium – oli ennen ajanlaskun alkua veneettien vanha pääkaupunki. Tarujen mukaan Patavium oli troijalaisen Antenorin perustama. Vuodesta 41 eaa. Patavium oli Rooman municipium ja roomalaisten tärkein kaupunki ja kaupan keskus Pohjois-Italiassa. Patavium oli erityisen tunnettu villastaan. Kaupunkia ympäröivät Bacchiglione-joen monet haarat, jotka muodostivat luonnollisen vallihaudan vanhan kaupungin ympärille. Roomalaisten jälkeen kaupunkia hallitsivat hunnit Attilan johdolla, langobardit, frankit, venetsialaiset ja itävaltalaiset kunnes 1866 se liitettiin Italian kuningaskuntaan osana Venetoa.


title: Padova

text: Padovan yliopisto on perustettu 1222. Siellä on maailman vanhin anatomian luentosali (vuodelta 1594). Yliopiston kasvitieteellinen puutarha on maailman toiseksi vanhin, ja se on nimetty UNESCOn maailmanperintökohteeksi. Se perustettiin vuonna 1545, eli vuotta myöhemmin kuin Pisan kasvitieteellinen puutarha. Padovan yliopiston opettajakuntaan on kuulunut muiden muassa Galileo Galilei.


title: Padova

text: Nykyisin kaupungin pääelinkeinot liittyvät kemianteollisuuteen ja metalliteollisuuteen.


title: Padova

text: Shakespearen näytelmän "Kuinka äkäpussi kesytetään" tapahtumat sijoittuvat pääosin Padovaan.


title: Padova

text: Padovan kaupungissa on A1-liigassa pelaava lentopallojoukkue. Joukkue on yksi liigan pitkäaikaisimmista joukkueista ja 2007–2008 kausi tulee olemaan Sempre Volley Padovalle jo 25. Italian A1-liigassa.


title: Padova

text: Padovan basilica di Sant'Antonioon on haudattu katolinen pyhimys Antonius Padovalainen. Hänen haudastaan muodostui pyhiinvaelluskohde jo vuosisatoja sitten.


title: Keskipaleoliittinen kausi

text:
Keskipaleoliittinen kausi eli keskinen kivikausi oli noin 300 000–30 000 vuotta sitten. Ajan työkalut olivat melko alkeellisia, majoja osattiin tehdä ja tuli tunnettiin. Tehtiin kivestä nyrkki-iskureita. Tyypillinen ihmislaji oli neandertalinihminen, joka oli nykyihmistä "luolamiesmäisempi" ja oli levittäytynyt Afrikkaan, Eurooppaan ja Aasiaan. Neandertalinihmiset elivät pääasiassa metsästämällä. He maalasivat okravärillä ja tekivät alkeellista kivitaidetta.
Neandertalinihmisen kulttuuria kutsutaan Moustierin kulttuuriksi ranskalaisen löytöpaikan mukaan. Nykyihminen kehittyi keskipaleoliittisella kaudella Afrikassa noin 150 000–90 000 vuotta sitten.


title: Keskipaleoliittinen kausi

text: Keskipaleoliittinen työkaluperinne oli yhtenäinen, vaikka ihmiset asuivat erilaisissa ympäristöissä. Noin 100000 vuotta sitten ihmiset levittäytyivät pohjoiseen melko kylminäkin ajanjaksoina. Elinkeinoina olivat edelleen metsästys sekä marjojen, hedelmien ja muu keräily. Vainajat haudattiin, luultavasti ilman runsaita hautalahjoja. Eräällä hauta-alueella La Ferrassiessa Lounais-Ranskassa kivessä on kuppimaisia syvennyksiä sekä kumpuja ja kiviaita. Tienšanin ylängöllä hautojen äärellä on poltettu tulta. Vainajia on ehkä maalattu okralla.


title: Keskipaleoliittinen kausi

text: Väkimäärä oli ehkä kasvanut varhaispaleoliittiselta kaudelta. Luolissa asuminen yleistyi, mikä säilytti esineitä, jotka olisivat hävinneet leiripaikoilta avomaastossa. Pohjoisemmassa asuttiin jokilaaksoissa, joita ympäröivillä tundra-alueilla oli rehevää kasvillisuutta ja riistaa. Lämpiminä kausina ihminen ehkä karttoi tiheämetsäistä Välimeren aluetta, mutta kylminä se pysytteli Euroopassa Pyreneiden, Alppien ja Karpaattien eteläpuolella.


title: Keskipaleoliittinen kausi

text: Kivityökalut viimeisteltiin jonkin verran aikaisempaa enemmän. Nykyajan ihmisen kivityökaluista päätellen työkalujen kädensija tehtiin luusta tai nahasta. Kaavinta, eskimoiden "naisten veistä", käytettiin samalla tavalla kuin satulaseppä käyttää puolikuuveistä.


title: Doomtrooper

text:
Doomtrooper on 1990-luvulla Bryan Winterin kehittämä ja Target Games AB:n julkaisema Tekno-fantasia korttipeli, jossa taistellaan ihmisillä ja erilaisilla olioilla maailman herruudesta pahaa Pimeyden Legioonaa vastaan. Peli sijoittuu Mutant Chroniclesin laajaan futuristiseen maailmaan. Peli muistuttaa etäisesti erittäin suosittua -peliä, jossa on samanlaiset perusperiaatteet.
__notoc__
Pelissä tarkoituksena on vastustajan sotureiden tuhoaminen omilla sotureilla, sekä erilaisilla sotureita sekä itse pelaajaa edesauttavilla korteilla. Pelaaja joka onnistuu ansaitsemaan sovitun määrän "voittopisteitä" voittaa. Yleensä peliä pelataan kuudellakymmenellä valmiiksi valitulla kortilla, mutta peli voidaan soveltaa myös sekalaisella pakalla pelattavaksi. Sekaisin voi olla myös sekä hyvien, -että pahojen joukkoja. Peliä voi pelata lukematon pelaajamäärä kerrallaan, mutta suositus on enintään 8 pelaajaa, joko joukkueissa tai kaikki-vastaan-kaikki -periaatteella.


title: Doomtrooper

text: Yleisin keino kerätä Voittopisteitä on surmaamalla vastustajan sotureita, mutta pisteitä on myös mahdollista ansaita muun muassa erilaisilla tehtävillä ja erikoiskorteilla. Oleellinen osa peliä on myös ns. Pelipisteet, joilla voi palkata sotureita sekä suorittaa paljon muita erilaisia hyödyllisiä toimintoja muun muassa loitsujen taikominen. Pelipisteet merkitsevät Doomtrooperissa selviytymistä, joten yleensä pelaajat, jolla on pulaa näistä pisteistä joutuvat helposti alakynteen ja muiden pelaajien sorrettavaksi.


title: Doomtrooper

text: Jokaisella pelaajalla vuoronsa alussa kolme "toimintoa", joita tekemällä peli etenee. Kun kaikki toiminnot on kulutettu, vuoro siirtyy seuraavalle pelaajalle. Kun pelissä pelaa jonkun kortin, se yleensä vaatii yhden toiminnon kuluttamisen, mutta joidenkin korttien pelaamiseen saattaa kulua jopa kaikki kolme toimintoa. Noin puolet korteista on kuitenkin kortteja mitkä voi pelata milloin tahansa ilman toimintoa. Toimintoja voi käyttää myös erilaisten pelattujen korttien aktivoimiseen, esimerkiksi toisen pelaajan rakennusten tuhoamiseen tykistöllä. Toimintojen käyttötapoja ja niiden kombinointitekniikoita on lähes lukematon määrä, ja tämä elementti onkin avain tekemään pelistä mielenkiintoisen ja ennalta-arvaamattoman, sekä erittäin strategisen.


title: Doomtrooper

text: Peli koostuu 7 peruskorttityypistä; Sotureista, Tehtävistä, Varusteista, Suojista\Rakennuksista, Pimeyden Symmetriasta, Loitsuista sekä Erikoiskorteista. Myöhemmissä tuotantosarjoissa peliin tuli mukaan myös Relicit, Warzonet, Ki-Powerit, Alliancet, Beastit sekä Infokortit. Kokonaisuudessaan korttityyppejä on siis 13. Pelin eri tuotantosarjat (listattu ilmestymisjärjestyksessä) ovat:Viimeisenä mainittu Paradise Lost tuo sarjaan uutta ulottuvuutta esitellen 4 kokonaan uutta joukkuetta, jotka lajitellaan omaan ryhmäänsä, heimoihin. Nämä heimojoukkueet ovat: Crescentia, Lutherian Triad, Sons of Rasputin ja Templars.


title: Doomtrooper

text: Peli menestyi aikanaan huonosti, eikä pärjännyt pelattavuudessaan Magicille, ja onkin siksi nykyisin melko tuntematon. Ilmeisin syy tähän on varmaankin se että pelin säännöt sisältää lukemattoman määrän ns. porsaanreikiä jotka luovat epäselvyyttä ja väittelytilanteita. Myös pelin suomenkielinen painos on erittäin ala-arvoisesti käännetty, joten suomenkielisillä korteilla pelaaminen on hankalaa ja turhauttavaa.


title: Doomtrooper

text: Pelillä on kuitenkin pieni, mutta uskollinen pelaajamäärä, joista osa järjestää nykyäänkin vielä virallisia turnauksia Suomessakin. Suurin vaikuttaja Doomtrooperiin Suomessa on Tomi "Nipa" Nieminen, joka on muun muassa kehittänyt peliin omatekoisia korttisarjoja. Hän on tunnettu laajalti Doomtrooper yhteisöissä, ja toimii nykyisin internetissä Gatling Enginen parissa, jossa Doomtrooperiakin pelataan huomattavasti live-otteluita enemmän.


title: Doomtrooper

text: Kortteja saa nykyisin vain harvoista alan liikkeistä, mutta nettihuutokaupoista kannattaa pelistä kiinnostuneiden tarkkailla tilannetta.


title: Doomtrooper

text: Doomtrooper korttipeli ei ole ainut tuote, joka on yhteydessä Mutant Chroniclesin maailmaan. Aiheesta on tehty muun muassa Pelifiguureita, sarjakuvaa, sekä itsenäinen Dark Eden korttipeli, joka sijoittuu Paradise Lost tuotantosarjan tapahtumiin.


title: Verdunin taistelu

text: Verdunin taistelu ( ja ) oli ensimmäisen maailmansodan länsirintaman suurtaistelu, joka käytiin Saksan ja Ranskan joukkojen välillä Verdun-sur-Meusessa, Koillis-Ranskassa, 21. helmikuuta — 18. joulukuuta 1916. Taistelu on yksi sotahistorian suurimmista taisteluista ja Sommen taistelun jälkeen ensimmäisen maailmansodan verisin taistelu – taistelut jatkuivat alle kymmenen neliökilometrin alueella taukoamatta 10 kuukautta ja niiden seurauksena noin 700 000 sotilasta kaatui ja 495 000 haavoittui. Keskimäärin taistelussa sai surmansa liki 2 300 miestä päivässä. Taistelua sanotaan myös sotahistorian suurimmaksi tykistötaisteluksi.


title: Verdunin taistelu

text: Englantilainen historioitsija Alistair Horne on kirjoittanut Verdunin taisteluista kirjan "The Price of Glory" vuonna 1962. Kirja ilmestyi suomeksi nimellä "Verdun 1916" (WSOY 1966).


title: Verdunin taistelu

text: Saksalaisen kenraali Erich von Falkenhaynin strategian mukaan sota voitettaisiin ainoastaan eteläisellä rintamalla. Falkenhayn hyökkäsi ranskalaisten linnoituksia ja muita puolustusasemia vastaan valtaisalla tulivoimalla. Saksalaisilla oli Verdunissa 40 kilometrin kaistalla 1 400 kenttätykkiä, joista suuri osa oli joko raskaita tai järeitä. Saksan tykistö aloitti suurhyökkäyksen tulivalmistelun 21. helmikuuta 1916 klo 7.15 tulittamalla Verdunin alueen puolustusasemia yhdeksän tuntia tauotta. Tulivalmistelu oli sodan siihen asti massiivisin ja sen aikana ammuttiin yli miljoona kranaattia. Neljän ensimmäisen päivän aikana saksalaiset eivät kohdanneet suurta vastarintaa. Falkenhaynin mukaan Saksalla oli varaa menettää kaksi sotilastaan yhtä ranskalaista vastaan.


title: Verdunin taistelu

text: Verdunin taistelussa saksalaiset pyrkivät tietoisesti kuluttamaan vihollisen joukkoja ja tarkoitus oli vuodattaa Ranskan armeijan veri kuiviin. Saksan kenttäarmeijan komentaja Erich von Falkenhayn ei uskonut enää suoraan läpimurtoon hyökkäyksellä, vaan pyrki kuluttamaan vihollisen joukkoja. Saksalaiset arvioivat oikein tosiasian, että Ranska ei luovuttaisi helposti vanhaa, historiallisesti arvokasta linnoituskaupunkia Verdunia. Näin Saksa pakotti Ranskan kalliiseen puolustustaisteluun, jolla tuhottaisiin Ranskan armeija. Tämä oli ”teoria veren vuodattamisesta kuiviin”.


title: Verdunin taistelu

text: Ranskan sodanjohto ei pitänyt Verdunia strategisesti tärkeänä. Rintama kiersi Verdunin kolmelta puolelta niin, että Verdun muodosti rintamalinjaan ulospäin työntyvän mutkan. Kokemuksen mukaan linnoituksista ei tässä sodassa ollut hyötyä, ja Verdunista oli tämän vuoksi viety pois suuri osa sen tykeistä. Silti ranskalaiset yleensä uskoivat Verdunin olevan puolustuksen peruspilari, joka sulki saksalaisten tien Pariisiin. Kun Verdunin hyökkäys alkoi, esikuntapäällikkö Joseph Joffre ei kiinnittänyt huomiota hyökkäykseen. Yleensä sovittelevainen Ranskan pääministeri Aristide Briand huusi esikuntaupseereilleen: Briandin hallitus olisi saattanut kukistua Verdunin luovutuksen takia. Joffre päätti puolustaa Verdunia kaikin voimin.


title: Verdunin taistelu

text: Saksalla oli valittavina Belfort ja Verdun. Verdunissa hyökättiin sen takia, että se oli lähellä Saksan rautateitä. Verdun oli osa Ranskan rakentamaa vahvaa linnoitusketjua, vaikka suurin osa linnoitteista oli teknisesti vanhentuneita ja pääosin peräisin 1800-luvun loppupuolelta. Taistelun alussa Verdun oli saarrettu kolmelta puolelta. Saksan kenraalit uskoivat, että Ranska keskittää valtavat joukot puolustamaan Verdunin linnaketta. Ranska sai tiedustelun avulla tiedon Saksan hyökkäysaiheista ja ehti siirtää kaksi divisioonaa rintamalle ennen hyökkäystä. Ranskalla oli vain vähän tykistöä linnakkeissaan Maas-joen molemmin puolin ennen hyökkäystä.


title: Verdunin taistelu

text: Saksa hyökkäsi 21. helmikuuta. Ennen hyökkäystä 1 200 tykkiä ampui miljoona kranaattia maastoon 40 kilometrin rintamalinjalla. Saksa hyökkäsi kolmen armeijakunnan eli 150 000 miehen voimalla Ranskan 30 000:ta vastaan. Ranskalaiset eivät uskoneet, että Saksa hyökkäisi alueella ja linnakkeen puolustuslaitteita oltiin purkamassa ja järjestämässä uudelleen. Saksa oli 23. helmikuuta edennyt noin viisi kilometriä ja vallannut Bois des Cauresin. Pari päivää paikoillaan pysyneen puolustustaistelun jälkeen Saksa valtasi Samogneuxin, Baumontin ja Ornesin. Ranskan päämajalle ei ollut vieläkään selvinnyt hyökkäyksen vakavuus, sillä viesti ei kulkenut etulinjasta.


title: Verdunin taistelu

text: Ranska vetäytyi 24. helmikuuta toiselle puolustuslinjalle, ja saman päivän iltana Ranskan sodanjohto päätti siirtää lisää joukkoja Verdunin rintamalle. Ranskalaiset vaihtoivat kuluneita joukkoja etulinjassa tiheään. Kun Saksa oli pommittanut tykistöllä taistelukentän mutamereksi (kuivatusojat ja vastaavat tuhoutuivat tykkitulessa), Saksan oli vaikea siirtää tykkejään tukemaan jalkaväkensä hyökkäystä. Saksan edetessä joukot tulivat yhä enemmän Ranskan Maas-joen tykistön kantaman piiriin. Saksan hyökkäys hidastui Douaumontin kylässä Ranskan ankarasti puolustautuvan jalkaväen ja lumisateen takia. Douaumontin linnakkeen taistelu alkoi 25. helmikuuta. Ranska toi 90 000 miestä ja valtavasti ampumatarvikkeita Verduniin. Douaumont käytännössä hylättiin ennen kuin saksalaiset saivat sen. 2. maaliskuuta Douaumont oli saksalaisilla. 6. maaliskuuta - 9. huhtikuuta Saksa hyökkäsi Le Mort Hommessa ja Fort Vaux'ta vastaan painaen Ranskan koholla olevaa rintamanmutkaa sisään. 20. maaliskuuta Ranskan vastahyökkäys pohjoisessa epäonnistui. Saksalta oli tuhoutunut hyökkäyksessä käytännöllisesti katsoen hyökkäävät neljä rykmenttiä. Ranska puolusti Verdunia kaikin voimin.


title: Verdunin taistelu

text: Koska Ranska puolustautui tiukasti, ensimmäisen aallon taistelut laantuivat huhtikuun lopussa. Linnoitukset kestivät jopa suuren ”Paksu-Bertta” -tykin laukaukset. Verdunia huollettiin "Voie Sacrée" (”Pyhä tie”) -nimisen huoltotien kautta 3 000 kuorma-auton päivävauhdilla. Loppukeväällä ja alkukesällä puolustajilla oli jano, mutaista vettä ei voinut juoda eikä huolto toiminut. Ranskan 330 jalkaväkirykmentistä 250 joutui mukaan taisteluun. 3. toukokuuta – 7. kesäkuuta Saksa eteni hitaasti Verdunin lähistöillä.


title: Verdunin taistelu

text: Ranskan armeijan johtoon valittiin kenraali Pétainin tilalle hyökkäävämpi kenraali Robert Nivelle 1. toukokuuta. Saksa aloitti toukokuussa toisen hyökkäysaallon, joka kesti kesäkuun loppuun. Saksalaiset valtasivat 7. kesäkuuta itäisen Vaux’n linnakkeen ja läntisen Cumières’n ja Chattancourtin kylät kolmen kuukauden taistelujen tuloksena valtavin molemminpuolisin tappioin. Thiaumontin linnake vallattiin myöhemmin.


title: Verdunin taistelu

text: Saksa alkoi 22. kesäkuuta hyökätä kohti Fort Souvillea ampuen muun muassa difosgeenikaasukranaatteja ja edeten 60 000 miehen voimalla. Liekinheitin oli otettu käyttöön. Saksa murtautui miltei Ranskan linjojen läpi 23. kesäkuuta edeten Fleuryyn linnoitusvyöhykkeen sisälle. Tämä taistelu jatkui 6. syyskuuta asti. Heinäkuun puolivälissä Saksa hyökkäili kolme viikkoa, mutta tuloksetta. Englannin armeijan päätös hyökätä Sommessa helpotti oleellisesti ranskalaisten uhkaavaa tilannetta Verdunissa. Englantilaisten vuoksi Saksa joutui siirtämään Verdunista tykistöä 1. heinäkuuta alkaneeseen Sommen taisteluun. Tykistön ylivoiman turvin hyökännyt Saksan armeija ei voinut enää jatkaa samoin keinoin ja hyökkäys tyrehtyi.


title: Verdunin taistelu

text: Syksyllä Saksan sotilaat olivat väsyksissä jatkuvan taistelun jälkeen. Ranska teki vastahyökkäyksen 21. lokakuuta 1916 ja valtasi alueita takaisin 24. lokakuuta – 3. marraskuuta. Ranskalaiset valtasivat takaisin Douaumontin 24. lokakuuta muun muassa kohdistamalla linnakkeeseen tarkan tykistötulen. Fort Vaux vallattiin takaisin 2. marraskuuta. Ranskalaiset valtasivat jonkin verran Saksan valtaamia alueita takaisin 11. – 18. joulukuuta asti. Ranskalaiset olivat valmiita puolustamaan linnoitusta, mutta pitivät jatkuvia hyökkäyksiä tarpeettomana teurastuksena. Ranskan armeija heikkeni ja sen taistelutahto putosi kriittisesti. Niskurointi oli armeijassa yleistä. Kapinointiin vastattiin kovalla kurinpidolla ja teloituksilla. Ranskalaisten johto siirtyi takaisin puolustuskannalle ja täysimittainen kapina vältettiin. Verinen ja tulokseton taistelu päättyi, ja sodan painopiste siirtyi 100 kilometriä länteen. Falkenhayn suunnitelma oli epäonnistunut.


title: Verdunin taistelu

text: Koska Ranska kierrätti joukkojaan, 70 % heidän sotilaistaan taisteli Verdunissa, mutta silloisista saksalaisista sotilaista vain 25 %. Verdunista löytyy vieläkin siellä kaatuneiden sotilaiden luita.


title: Verdunin taistelu

text: Ranska


title: Verdunin taistelu

text: Saksa


title: NAC Breda

text: NAC Breda on jalkapalloseura Bredasta, Alankomaista. Se pelaa Alankomaiden pääsarjassa Eredivisiessä.


title: NAC Breda

text: Se perustettiin 19. syyskuuta vuonna 1912, kun "Nooit Opgeven Altijd Doorgaan" ja "Aangenaam Door Vermaak En Nuttig Door Ontspanning" -nimiset seurat yhdistyivät. Tästä syntyi eräs maailman pisimmista jalkapalloseuran nimistä.


title: NAC Breda

text: Vuonna 1921 NAC voitti Alankomaiden mestaruuden ja vuonna 1973 Alankomaiden Cupin. Vuonna 1996 seura muutti pois vanhalta "Aan de Beatrixstraat" -stadionilta 17 000 -paikkaiselle "Rat Verlegh Stadionille". Kaudella 2004/05 joukkueen kotiotteluiden katsojakeskiarvo oli 12 500.


title: NAC Breda

text: Vuonna 2003 seura muutti nimensä NAC Bredaksi, kun Bredan kaupunki osti talousvaikeuksista kärsineen seuran stadionin. Samana vuonna joukkue pelasi myös UEFA Cupissa.


title: Addisonin tauti

text: Addisonin tauti on harvinainen tauti, jonka aiheuttaa lisämunuaisen kuorikerroksen erittämien glukokortikoidien määrän vähentyminen. Syynä glukokortikoidien määrän vähentymiseen veressä voi olla lisämunuaisen vajaatoiminta, joka puolestaan voi johtua monista syistä. Kehitysmaissa se on usein joko tuberkuloosin jälkitauti tai AIDSiin liittyvä oire. Teollisuusmaissa muut syyt saavat aikaan häiriöitä aivolisäkkeen ACTH:n tuotannossa, mistä seuraa Addisonin tauti. Addisonin tautiin sairastuu 4–6 ihmistä 100 000 asukasta kohti vuosittain.


title: Addisonin tauti

text: Autoimmuuniadrenaliitti on yleisin syy Addisonin tautiin teollisuusmaissa. Siinä nähdään steroideja tuottavien solujen tuhoutumista ja vasta-aineiden muodostumista monia steroidogeenisia entsyymejä vastaan.


title: Addisonin tauti

text: Varsinkin tuberkuloosi ja sieni-infektiot voivat aiheuttaa lisämunuaiskuoren vajaatoimintaa. Antituberkuloottisen terapian kehittymisen vuoksi tuberkuloosi Addisonin taudin syynä on vähentynyt teollisuusmaissa mutta on kehitysmaissa yleistä. Tuberkuloosin aiheuttamia muutoksia voidaan usein nähdä samanaikaisesti myös muualla elimistössä, kuten keuhkoissa ja virtsaelimistössä. Sienistä erityisesti "Histoplasma capsulatum" ja "Coccidioides immitis" aiheuttavat kroonista lisämunuaiskuoren vajaatoimintaa. AIDSia sairastavat potilaat voivat kehittää vajaatoiminnan esimerkiksi sytomegaloviruksen ja "Mycobacterium avium-intracellularen" pohjalta.


title: Addisonin tauti

text: Syöpien, etenkin keuhko- ja rintasyövän, etäpesäkkeet voivat aiheuttaa Addisonin taudin. Tällöin etäpesäkkeiden kasvu lisämunuaiskuoressa aiheuttaa sen toiminnan heikentymisen tuhoamalla lisämunuaiskudosta.


title: Addisonin tauti

text: Addisonin taudin oireita ovat väsymys ja voimattomuus, laihtuminen, ihon tummuminen, hypotensio, hyponatremia, hyperkalemia sekä oireet ruoansulatuskanavassa.


title: Addisonin tauti

text: Tavallisesti Addisonin taudin oireet ja löydökset kehittyvät kuukausien tai vuosien kuluessa. Äkillisiä hengenvaarallisia vaiheita eli "Addisonin taudin kriisejä" voi kuitenkin esiintyä. Laukaisevana tekijänä on yleensä kuumeinen tulehdustauti, vamma tai muu stressi. Kriisi seuraa siitä, että lisämunuaiset eivät kykene lisäämään kortisolin ja aldosteronin tuotantoa, mikä on välttämätöntä elimistön selviytymiselle stressin aikana. Addisonin taudin kriisin tavallisimpia oireita ovat matala verenpaine, lihasheikkous, kuivuminen, vatsakivut ja oksentelu, sekavuus ja tajunnan tason lasku sekä ihon pigmentaatio eli likaisenruskea väri.


title: Addisonin tauti

text: Addisonin tauti sai nimensä brittiläiseltä lääkäri Thomas Addisonilta, joka kuvasi sairauden vuonna 1855 julkaisussaan "On the Constitutional and Local Effects of Disease of the Suprarenal Capsules".


title: Addisonin tauti

text: Addisonin tautia tavataan myös koirilla, ja siihen liittyvä perinnöllinen alttius on havaittu yli 30 koirarodulla.


title: Blackwater Park

text: Blackwater Park on ruotsalaisen metalliyhtye Opethin vuonna 2001 julkaistu viides studioalbumi. Tyylillisesti albumi on jatkoa aikaisemmalle "Still Life" -albumille laajentaen yhtyeelle ominaista death metalin ja progressiivisen rockin yhdistelyä. Sitä pidetään yhtenä Opethin suurista mestariteoksista ja yhtenä koko progressiivisen metallin tärkeimmistä ja legendaarisimmista albumeista.


title: Blackwater Park

text: Albumin tekemiseen osallistui myös huomattavan paljon sen tuottanut Steven Wilson. Hän soitti albumilla myös kitaraa, koskettimia ja mellotronia taustalaulujen lisäksi. Myös Åkerfeldt on kirjoittanut, että Wilson vaikutti todella paljon albumiin ja sitä myötä Opethin tulevaan suuntaan. Se sai heti julkaistaessaan kansalta hyvän vastaanoton, ja myös jälkeenpäin monet lehden ja internetin sivustot ovat sijoittanneet albumin kaikkien aikojen tärkeimpiin ja hienoimpiin metallialbumeihin.


title: Blackwater Park

text: Albumista julkaistiin myöhemmin erikoisversio, jossa on toisella levyllä kaksi ylimääräistä kappaletta, jotka myös julkaistiin erikseen, sekä lisäksi musiikkivideo kappaleesta ”Harvest”. Bonuskappaleet muodostuvat ainoastaan akustisesta kitarasta ja Åkerfeldtin laulusta, jotka hän nauhoitti kotistudiossaan. Maaliskuussa 2009 "Blackwater Parkista" julkaistiin ”Legacy Edition”, jossa on bonusmateriaalina liveversio kappaleesta ”The Leper Affinity” sekä DVD.


title: Freedom fries

text: Freedom fries eli ”vapausperunat” oli lyhytaikainen yhdysvaltalainen nimi ranskalaisille perunoille (). Ranska vastusti Irakin sotaa YK:ssa, mikä ei ollut suosittua Yhdysvalloissa ja johti ranskalaisten tuotteiden boikottiin ja Ranskan nimen poistamiseen tuotteista.


title: Freedom fries

text: Vuonna 2003 ranskalaisten perunoiden nimi vaihdettiin ”vapausperunoiksi” Yhdysvaltain edustajainhuoneen ravintolassa kongressin edustajien Robert W. Neyn ja Walter B. Jones Jr:n aloitteesta. Jonesin mukaan hän oli saanut idean eräältä omassa vaalipiirissään Pohjois-Carolinassa sijainneelta ravintolalta. Muu edustajainhuone ei osallistunut päätöksentekoon, sillä Ney johti komiteaa, joka vastasi edustajainhuoneen ravintoloista. Samalla myös köyhien ritareiden () nimi vaihdettiin ravintolassa muotoon "freedom toast".


title: Freedom fries

text: Vuonna 2005 Jones, joka nyt oli tullut johtopäätökseen, että sota oli ollut aiheeton, sanoi katuvansa päätöstä muuttaa nimi ja toivovansa, ettei sitä olisi koskaan tapahtunut.


title: Freedom fries

text: Boikotti katsottiin päättyneeksi, kun George W. Bush kertoi Euroopan vierailullaan nauttineensa lentokoneessa nimenomaisesti ranskalaisia perunoita.


title: Freedom fries

text: Nimenmuutos ei ollut ensimmäinen laatuaan, sillä saksalaisvastaisuuden vuoksi ensimmäisen maailmansodan aikana hapankaalista () käytettiin Yhdysvalloissa nimeä "Liberty Cabbage", ”Vapauskaali” ja hampurilaisesta nimeä "Liberty Sandwich".


title: Vs

text: Vs tarkoittaa seuraavia:


title: Still Life (Opethin albumi)

text: Still Life on vuonna 1999 julkaistu ruotsalaisen metalliyhtye Opethin neljäs studioalbumi. Ennen yhtyeen seuraavan albumin, "Blackwater Parkin", julkaisua vuonna 2001, "Still Life" oli yhtyeen kaupallisesti menestyksekkäin albumi. Kuten suurin osa muustakin Opethin tuotannosta, "Still Life" on tyyliltään erikoinen death metalin ja progressiivisen rockin yhdistelmä. Albumi sisältää pääjehu Mikael Åkerfeldtin matalaa murinaa ja myös kaunista ja herkkää tunnelmointia. Jokainen kappale sisältää monta dynaamista muutosta kappalerakenteiden osalta. Albumilta löytyy myös yksi täysin akustinen balladi ja se lähes jokaisessa kappaleessa on rauhallisiakin osuuksia. Albumi oli ensimmäinen, jossa uusi basisti, Martin Mendez, oli mukana.


title: Still Life (Opethin albumi)

text: Kuten yhtyeen edellinen albumi, "My Arms, Your Hearse", on "Still Life" konseptialbumi. Albumin tarina kertoo miehestä, joka palaa kotikyläänsä vuosien karkotuksen jälkeen etsimään rakastettuaan Melindaa. Melinda rakastaa miestä edelleen, mutta hän joutuu naimaan toisen miehen perheen painostuksen vuoksi. Mies suostuttelee Melindaa lähtemään pois hänen kanssaan, edes yhdeksi yöksi. Yön jälkeen kylän valtaapitävät tahot löytävät heidät ja tappavat Melindan, mistä seuraa miehen verinen kosto kyläläisiä kohtaan. Lopussa hänet saadaan kiinni ja hirtetään. Peaceville Records julkaisi levystä erikoispainoksen 2008. Se sisältää lisäksi DVD:n, jolla on surround-miksattu albumi ja "Face of Melinda" -kappaleen live-esitys vuodelta 2006.


title: Still Life (Opethin albumi)

text: Mikael Åkerfeldt nimesi tyttärensä Melindan albumin henkilön mukaan.


title: Acheulin kulttuuri

text: Acheulin kulttuuri oli varhainen kivikautinen kulttuuri, joka vallitsi 1,5 miljoonaa–200 000 vuotta sitten.


title: Acheulin kulttuuri

text: Kulttuuriin liittyvät painavat, pisaran tai päärynän muotoiset käsikirveet, joihin oli lohkottu useita teräviä särmiä. Alkuaikojen hyvin karkeasti valmistetut kivityökalut kehittyivät aikaa myöten hieman paremmiksi. Kömpelöimpien varhaisten työkalujen valmistajia Euroopassa kutsutaan joskus erillisellä nimellä Abbevillen kulttuuri.


title: Acheulin kulttuuri

text:
Acheulin tyyppisiä työkaluja käyttivät "Homo erectus", Heidelbergin ihminen ja myöhempi esi-sapiens. Niitä on löydetty Afrikasta, Etelä- ja Länsi-Euroopasta sekä Aasian lounaisosista.
Acheulin kirves vaati erään arvion mukaan 2 työvaihetta ja 65 iskua.


title: Vierinkivikulttuuri

text: Vierinkivikulttuuri oli alkeellinen kivikautinen kulttuuri, johon kuului työkalujen tekeminen lohkomalla kiviin teräviä reunoja. Näin lohkotuilla kivillä voitiin leikata lihaa, mistä jäi eläinten luihin naarmuja. Ensimmäiset tällaiset iskurit löytyivät Tansaniasta Olduvain rotkosta, joten kulttuuria on sanottu Olduvain kulttuuriksi. Vanhimpiin löytyneisiin iskureihin kuuluvat Etiopiasta Godan alueelta löytyneet työkalut Kulttuuri sijoittuu aikaan noin 2,5 - 1,2 miljoonaa vuotta sitten.


title: Vierinkivikulttuuri

text: Työkalujen käyttäjä ei ole voinut olla nykyihmisen edeltäjä, koska ensimmäisetkin "Homo"-lajit kehittyivät liian myöhään. Nykyiset löydöt viittaavat siihen, että jo varhainen etelänapina "Australopithecus garhi" teki näitä työkaluja. Myös "Homo habilis" teki samanlaisia työkaluja.


title: Clactonin kulttuuri

text: Clactonin kulttuuri oli varhainen kivikautinen kulttuuri noin 540-230 000 vuotta sitten Englannissa. Clactonin työkalut olivat homo erectusin tekemiä, eivät modernin ihmisen.


title: Clactonin kulttuuri

text: Kulttuuri on nimitetty Essexissä sijaitsevan Clacton-on-Sea -kaupungin mukaan, missä Samuel Hazzledean Warren vuonna 1911 teki 300 000 vuotta vanhoja löytöjä, muun muassa piikivestä tehtyjä työkaluja. Samanlaisia löytöjä on tehty muun muassa Kentissa ja Suffolkissa; niitä muistuttavia löytöjä on tehty eri puolilla Pohjois-Eurooppaa.


title: Temporaalinen distributiivi

text: Temporaalinen distributiivi on suomen kielessä adverbisija, joka kohdistuu pieneen joukkoon substantiiveja ja adverbivartaloita. Temporaalinen distributiivi ilmaisee alkuperää tai toistuvaa ajankohtaa. Temporaalisen distributiivin pääte on monikossa "-sin". Yksikköä ei käytetä.Unkarin kielessä vastaava sija on distributiivi-temporaali. Sen pääte on "-onta/-anta/-ente", ja se esiintyy vain aikaa ilmaisevien sanojen yhteydessä. Suomeksi sitä vastaavat päätteet "-sin", "-ttain/-ttäin".


title: Levalloisin kulttuuri

text: Levalloisin kulttuuri 230 000–115 000 vuotta sitten oli varhainen kivikautinen kulttuuri. Kauden ihmiset olivat neandertalinihmisiä ja nykyihmisen edeltäjiä.


title: Tayacin kulttuuri

text: Tayacin kulttuuri oli neandertalinihmisten kivikautinen kulttuuri Les Eyzies-de-Tayacin kylän seudulla, Ranskan lounais- tai keskiosassa noin 180 000–115 000 vuotta sitten. Tayacin kulttuuria kutsutaan "proto-Moustieriksi".


title: Tamaanit

text: Tamaanit ("Hyracoidea") on nisäkäslahko, josta tunnetaan vain neljä nykyistä lajia, jotka kaikki kuuluvat samaan "Procaviidae"-heimoon. Tamaanit, joita ennen kutsuttiin kalliomäyriksi, ovat jäniksen kokoisia eläimiä (pituus 30–60 cm), mutta pienestä koostaan huolimatta niitä pidetään norsueläinten lähimpinä elävinä sukulaisina. Kolmas saman "Paenungulata"-ryhmän eläinlahko on sireenieläimet (manaatit ja dugongit). Tamaaneilla on anatomisia yhtäläisyyksiä myös maasian kanssa.


title: Tamaanit

text: Tamaanit ovat jäniksen kokoisia, karvaisia nisäkkäitä jotka painavat 1,3–5,4 kilogrammaa ja muistuttavat ulkoisesti jyrsijöitä. Ne ovat noin 30–50 cm:n pituisia, ja niitä kuvaillaan ulkonäöltään usein "isoiksi marsuiksi" tai "hännättömiksi jäniksiksi", joilla on pyöreät korvat. Tamaaneilla on lyhyet varpaat, joita on viisi kussakin etujalassa ja kolme takajaloissa. Takajalan sisävarpaassa oleva pidempi kynsi on tarkoitettu turkin hoitoa ja raapimista varten. Tamaaneilla on lyhyt töpöhäntä. Niiden turkin väritys vaihtelee lajin mukaan, mutta on pääsääntöisesti harmaa tai ruskea; kivitamaaneiden vatsapuoli on valkoinen.


title: Tamaanit

text: Tamaanin elinaika on yleensä noin 9–12 vuotta, mutta toisinaan niiden tiedetään eläneen yli 14-vuotiaiksi.


title: Tamaanit

text: Näkemykset tamaanilajien lukumäärästä ovat vaihdelleet paljon. 1980-luvulla lajeja katsottiin olevan 11. Vuonna 2005 julkaistun "Mammal Species of the World"-teoksen mukaan tamaanien lahkossa ja heimossa on kolme sukua, joihin kuuluu yhteensä neljä lajia ja kymmeniä alalajeja. Alla olevassa luettelossa mainitaan nykyiset lajit ja ne alalajit, joita on aiemmin pidetty omina lajeinaan:


title: Tamaanit

text: Tamaaneita esiintyy eteläisessä ja keskisessä Afrikassa sekä Lähi-idässä. Ne ovat esimerkiksi yksi Pöytävuoren tunnetuimmista eläinlajeista. Ne viihtyvät parhaiten kivikkoisilla alueilla, mutta ne ovat hyvin sopeutuvaisia eläimiä ja siksi niitä esiintyy kuivalta savannilta aina kosteisiin sademetsiin asti.


title: Tamaanit

text: Kalliotamaanit ovat päiväeläimiä. Ne elävät isoissa yhdyskunnissa, joissa on yksi uros ja monta naarasta poikasineen. Puutamaanit taas ovat yöeläimiä ja vähemmän sosiaalisia kuin kalliotamaanit. Tamaanit eivät kaiva koloja, vaan asuvat luonnollisissa kallionhalkeamissa ja koloissa. Ne ovat niin sanotusti sisäsiistejä, sillä ne tekevät tarpeensa aina samaan paikkaan.


title: Tamaanit

text: Tamaanit tunnetaan yleensä niiden kamalasta äänestä. Niiden ääntely koostuu piipityksistä, murinasta, vihellyksistä ja kirkaisuista. Puutamaanin yöllinen huuto on kuitenkin korvia raastavaa kuunneltavaa: se alkaa vinkuvasta vihellyksestä, nousee sitten sianomaiseksi kirkunaksi ja lopulta pikkulapsen huudoksi. Tamaanit tekevät suurimman osan huudoistaan silloin kun ne kiipeävät tai laskeutuvat puista yöaikaan.


title: Tamaanit

text:
Tamaanit ovat suurimmaksi osaksi kasvinsyöjiä. Puutamaanit syövät hedelmiä ja lehtiä, kalliotamaanit taas heiniä, ruohoja, lehtiä, hedelmiä, hyönteisiä, liskoja ja linnunmunia. Tamaanit syövät yleensä siten, että ne ovat laumansa muodostamassa ringissä kasvot ympyrästä ulospäin, vahtien mahdollisia vihollisia. Kun tamaani on nielaissut suullisen ruohoa ja muuta rehua, se katsoo ylös varmistaakseen ympäristönsä turvallisuuden. Jos johtajauros antaa kimeän varoitushuudon, tamaanit pakenevat piiloihin, joissa ne sitten odottavat paikalleen jähmettyneinä kunnes vaara on ohi.
Tamaanit pystyvät olemaan pitkään ilman vettä. Ne saavat ilmeisesti tarvittavan kosteuden ruoastaan.


title: Tamaanit

text: Tamaaninaaraan kantoaika on seitsemän kuukautta. Se on melko pitkä aika eläimen kokoon nähden, sillä esimerkiksi kissan kantoaika on vain kahdesta kolmeen kuukautta. Kantoajan pituus juontaa kuitenkin juurensa tamaanien menneisyydestä, nehän ovat sukua norsuille.


title: Tamaanit

text: Kalliotamaani voi saada kerrallaan 2–3 poikasta, kun taas puutamaanilla voi olla enimmillään vain yhdestä kahteen poikasta. Tamaanin poikaset ovat synnyttyään jo niin täysin kehittyneitä, että ne voivat hyppiä ja juosta tunnin kuluttua syntymästään. Vaikka tamaaninaaraat imettävät poikasiaan kolmen kuukauden ikäisiksi asti, poikaset alkavat syödä kasveja jo toisena elinpäivänään. Tamaaneilla on oma eräänlainen päiväkotijärjestelmä, jossa kaikki poikaset kerääntyvät yhdeksi ryhmäksi.


title: Tamaanit

text: Tamaanin vihollisiin kuuluvat muun muassa petolinnut, leopardit, leijonat, sakaalit, hyeenat ja käärmeet. Tamaanit voivat puolustautua pienempiä saalistajia vastaan puremalla, mutta kallionkoloihin ja kivien sekaan piiloutuminen on niiden paras puolustus.


title: El Grande

text: El Grande on Wolfgang Kramerin ja Richard Ulrichin suunnittelema lautapeli. El Grande julkaistiin vuonna 1995 Saksassa ja Englannissa ja vuonna 1999 Hollannissa. Peli sijoittuu teemaltaan keskiajan Espanjaan ja siinä tarvitaan kykyä suunnitella omia toimiaan tulevina siirtoina, arvioiden samalla muiden pelaajien toimia. El Grande palkittiin vuonna 1996 Spiel des Jahres -palkinnolla.


title: El Grande

text: Espanjan keskiaika tarjoaa puitteet ruhtinaiden keskinäiseen mittelöön vallasta ja kuninkaan suosiosta. Komentaen "caballeroja", ratsumiehiä Espanjan lääneistä toiseen pelaajien on pyrittävä saamaan suurin mahdollinen vaikutusvalta itselleen ja mitätöimään toisten ruhtinaiden suunnitelmat.


title: El Grande

text: Pelissä pelataan yhdeksän kierrosta ja kolme pisteytyskierrosta. Jokaisella pisteytyskierroksella lasketaan kussakin läänissä olevien ratsumiesten määrä. Pelaaja, jolla on eniten ratsumiehiä läänissä saa alueesta parhaat pisteet. Ratsumiehet seuraavat "El Grandea" (kuningasta), joka liikkuu läänistä toiseen.


title: El Grande

text: Jokainen vuoro alkaa huutokaupalla, jossa voittanut pelaaja saa valita ensimmäisenä viidestä vuoron alussa näkyville asetetusta toimintakortista haluamansa. Toimintakorttien mukaisesti ratsumiehiä voi siirtää omaan hoviin ja hovista lääneihin sekä suorittaa kortissa mainitun tehtävän, joka voi olla kuninkaan siirtäminen tai toisen pelaajan häiritseminen tai jokin muu toiminne.


title: El Grande

text: Kolmen kierroksen välein tapahtuva pisteytys alkaa erikoislääninä toimivan Castillon tyhjentämisellä, josta pelaajat voivat siirtää ratsumiehensä yhteen ennalta valittuun lääniin ja järjestää kanssapelaajalle ikävän yllätyksen.


title: El Grande

text: Sattuman osuus El Grandessa rajoituu toimintakorttien arpomiseen. Arvonta tapahtuu avoimesti ja pelaaja voi aina valita viidestä toiminteesta, mikäli voittaa huutokaupan. Päätöksenteko onkin El Granden hienoin ominaisuus. Jokaisessa pelin vaiheessa on mietittävä tarkoin omaa peliä ja samalla yrittää päästä selville muiden pelaajien aikomuksista. Toisinaan on kannattavampaa pilata toisen pisteytys kuin yrittää saada maksimipisteet itselleen.


title: El Grande

text: Peliin tuotetut lisäosat on koottu yhdeksi paketiksi nimeltä The El Grande Expansions. Paketti sisältää muiden lisäelementtien ohessa kolme uutta tapaa pelata peliä. Lisäosa tekee aiemminkin mutkikkaasta pelistä entistä monimutkaisemman. Lisäosat soveltuvat loistavasti pelistä aiemmin pitäville, mutta ne saattavat tuntua liian vaikeilta aloittelijalle.